cyanic-selkie/wikianc huggingface dataset:
孟珙
丙辰，出師馬蹬，遣樊文彬攻其前門，成明等邀截西路，一軍圍訖石烈，一軍圍小總帥砦，火燭天，殺僇山積，餘逸去者復爲成明伏軍所得，壯士老少萬二千三百來歸. 師還，至沙窩西，與金人遇，大捷. 是日，三戰三克. 未幾，丁順等又破默候里砦. 珙召儀曰：「此砦既破，板橋、石穴必震，汝能爲我招之乎？」儀曰：「晉德與花腿王顯、金鎮撫安威故舊，招之必來. 」乃遣德行，儀又請選婦人三百偽逃歸，懷招軍榜以向，珙從之. 威見德，敘情好甚歡，介德往見顯，顯即日以書乞降. 德復請珙遣劉儀候之. 顯軍約五千，猶未解甲，珙令作栲栳陣；入陣，周視良久，乃去，如素所撫循；饗以牛酒，皆醉飽歌舞. 珙料武仙將上岵山絕頂窺伺，令樊文彬詰旦奪岵山，駐軍其下，前當設伏，後遮歸路. 已而仙衆果登山，及半，文彬麾旗，伏兵四起，仙衆失措，枕藉崖谷，山爲之赬，殺其將兀沙惹，擒七百三十人，棄鎧甲如山. 薄暮，珙進軍至小水河，儀還，具言仙不欲降，謀往商州依險以守，然老稚不願北去，珙曰：「進兵不可緩. 」夜漏十刻，召文彬等受方略，明日攻石穴九砦. 丙辰，蓐食啟行，晨至石穴. 時積雨未霽，文彬患之，珙曰：「此雪夜擒吳元濟之時也. 」策馬直至石穴，分兵進攻，而以文彬往來給事. 自寅至巳力戰，九砦一時俱破，武仙走，追及於鯰魚砦，仙望見，易服而遁. 復戰於銀葫蘆山，軍又敗，仙與五六騎奔. 追之，隱不見，降其衆七萬人，獲甲兵無算. 還軍襄陽，轉修武郎、鄂州江陵府副都統制.
元兵遣宣撫王楫約共攻蔡，制置使謀於珙，珙請以二萬人行，因命珙盡護諸將. 金兵二萬騎繇真陽橫山南來，珙鼓行而前，金人戰敗，卻走，追至高黃陂，斬首千二百級.
倴盞遣兔花忒、沒荷過出、阿悉三人來迓，珙與射獵，割鮮而飲，馳入其帳. 倴盞喜，約爲兄弟，酌馬湩飲之. 金兵萬人自東門出戰，珙遮其歸路，掩入汝河，擒其偏裨八十有七人. 得蔡降人，言城中饑，珙曰：「已窘矣，當盡死而守，以防突圍. 」珙與倴盞約，南北軍毋相犯. 決堰水，布虎落. 倴盞遣萬戶張柔帥精兵五千人入城，金人鉤二卒以往，柔中流矢如蝟，珙麾先鋒救之，挾柔以出. 撥發官宋榮不肅，將斬之，衆下馬羅拜以請，猶杖之. 黎明，珙進逼石橋，鉤致生俘郭山，戰少卻. 金人突至，珙躍馬入陣，斬山以徇，軍氣復張，殊死戰，進逼柴潭立柵，俘金人百有二，斬首三百餘級. 翼日，命諸將奪柴潭樓. 金人爭樓，諸軍魚貫而上. 金人又飾美婦人以相蠱，麾下張禧等殺之，遂拔柴潭樓，俘其將士五百三十有七人. 蔡人恃潭爲固，外即汝河，潭高於河五六丈，城上金字型大小樓伏巨弩，相傳下有龍，人不敢近，將士疑畏. 珙召麾下飲，再行，曰：「柴潭非天造地設，樓伏弩能及遠而不可射近，彼所恃此水耳，決而注之，涸可立待. 」皆曰：「堤堅未易鑿. 」珙曰：「所謂堅者，止築兩堤首耳，鑿其兩翼可也. 」潭果決，實以薪葦，遂濟師攻城，擒其兩將斬之，獲其殿前右副點檢溫端，磔之城下，進逼土門. 金人驅其老稚熬爲油，號「人油砲」，人不堪其楚，珙遣道士說止之.
端平元年正月辛丑，黑氣壓城上，日無光，降者言：「城中絕糧已三月，鞍靴敗鼓皆糜煮，且聽以老弱互食，諸軍日以人畜骨和芹泥食之，又往往斬敗軍全隊，拘其肉以食，故欲降者衆. 」珙下令諸軍銜枚，分運雲梯布城下. 己酉，珙帥師向南門，至金字樓，列雲梯，令諸將聞鼓則進，馬義先登. 趙榮繼之，萬衆競登，大戰城上，降其丞相烏古論栲栳，殺其元帥兀林達及偏裨二百人. 門西開，招倴盞入，江海執其參政張天綱以歸. 珙問守緒所在，天綱曰：「城危時即取寶玉置小室，環以草，號泣自經，曰：『死便火我』，煙焰未絕. 」珙與倴盞分守緒骨，得金諡寶、玉帶、金銀印牌有差. 還軍襄陽，特授武功郎、主管侍衛馬軍行司公事. 擢建康府都統制兼權侍衛馬軍行司職事.
太常寺簿朱楊祖、看班祗候林拓朝八陵，諜云元兵傳宋來爭河南府，哨已及盟津，陝府、潼關、河南皆增屯設伏，又聞淮閫刻日進師，衆畏不前. 珙曰：「淮東之師，由淮、泗溯汴，非旬餘不達，吾選精騎疾馳，不十日可竣事；逮師至東京，吾已歸矣. 」於是晝夜兼行，與二使至陵下，奉宣御表，成禮而歸. 制置司奏留珙襄陽兼鎮北軍都統制. 鎮北軍者，珙所招中原精銳百戰之士萬五千餘人，分屯漅北、樊城、新野、唐、鄧間. 俄令赴樞密院稟議，授帶御器械. 二年，授主管侍衛馬軍司公事，時暫黃州駐劄，朝辭，上曰：「卿名將之子，忠勤體國，破蔡滅金，功績昭著. 」珙對曰：「此宗社威靈，陛下聖德，與三軍將士之勞，臣何力之有？」理宗問恢復，對曰：「願陛下寬民力，蓄人材，以俟機會. 」帝問和議，對曰：「臣介胄之士，當言戰，不當言和. 」賜齎甚厚. 兼知光州，又兼知黃州.
三年，珙至黃，增埤浚隍，搜訪軍實，邊民來歸者日以千數，爲屋三萬間居之，厚加賑貸. 又慮兵民雜處，因高阜爲齊安、鎮淮二砦，以居諸軍. 創章家山、毋家山兩堡爲先鋒、虎翼、飛虎營. 兼主管管內安撫司公事，節制黃、蘄、光、信陽四郡軍馬.
元兵攻蘄州，珙遣兵解其圍；又攻襄陽，隨守張龜壽、荊門守朱楊祖、郢守喬士安皆委郡去，復州施子仁死之，江陵危急. 詔沿江、淮西遣援，衆謂無逾珙者，乃先遣張順渡江，珙以全師繼之. 元兵分兩路：一攻復州，一在枝江監利縣編筏窺江. 珙變易旌旗服色，迴圈往來，夜則列炬照江，數十里相接. 又遣外弟趙武等共戰，躬往節度，破砦二十有四，還民二萬. 嘉熙元年，封隨縣男，擢高州刺史，忠州團練使兼知江陵府、京西湖北安撫副使. 未幾，授鄂州諸軍都統制.
元將忒沒䚟入漢陽境，口溫不花入淮甸，蘄守張可大、舒州李士達委郡去，光守董堯臣以州降. 合三郡人馬糧械攻黃守王鑒，江帥萬文勝戰不利. 珙入城，軍民喜曰：「吾父來矣. 」駐帳城樓，指畫戰守，卒全其城，斬逗留者四十有九人以徇. 御筆以戰功賞將士，特賜珙金碗，珙益以白金五十兩賜之諸將. 將士彌月苦戰，病傷者相屬，珙遣醫視療，士皆感泣.
二年春，授寧遠軍承宣使、帶御器械、鄂州江陵府諸軍都統制. 珙以三軍賞典未頒，表辭. 詔曰：「有功不賞，人謂朕何？三軍勳勞，趣其來上. 封爵之序，自將帥始，卿奚辭焉？」未幾，授樞密副都承旨、京西湖北路安撫制置副使兼督視行府參謀官. 未幾，升制置使兼知岳州. 乃檄江陵節制司搗襄、郢，於是張俊復郢州，賀順復荊門軍. 十二月壬子，劉全戰於塚頭，戰於樊城，戰於郎神山，屢以捷聞. 三年春正月，曹文鏞復信陽軍，劉全復樊城，遂復襄陽. 授樞密都承旨、制置使兼知鄂州. 全遣譚深復光化軍，息、蔡降，珙命以兵逆之，得壯士百餘，籍爲忠衛軍.
初，詔珙收復京、襄，珙謂得郢然後可以通饋餉，得荊門然後可以出奇兵，由是指授方略，發兵深入，所至以捷聞. 珙奏略曰：「取襄不難而守爲難，非將士不勇也，非車馬器械不精也，實在乎事力之不給爾. 襄、樊爲朝廷根本，今百戰而得之，當加經理，如護元氣，非甲兵十萬，不足分守. 與其抽兵於敵來之後，孰若保此全勝？上兵伐謀，此不爭之爭也. 」乃置先鋒軍，以襄、郢歸順人隸焉.
庚寅，諜報元兵欲大舉臨江，珙策必道施、黔以透湖湘，請粟十萬石以給軍餉，以二千人屯峽州，千人屯歸州. 忠衛舊將晉德自光化來歸，珙獎用之. 珙弟瑛以精兵五千駐松滋爲夔聲援，遣于德興增兵守歸州隘口萬戶谷. 元兵自隨窺江，珙密遣劉全拒敵，遣伍思智以千人屯施州. 元將塔海並禿雪帥師入蜀，號八十萬，珙增置營砦，分佈戰艦，遣張舉提兵間道抵均州防遏. 元兵度萬州湖灘，施、夔震動，珙兄璟時爲湖北安撫副使、知峽州，急以書謀備禦. 珙請于督府，帥師西上. 璟調金鐸一軍迎拒於歸州大𤦩砦. 劉義捷于巴東縣之清平村. 珙弟璋選精兵二千駐澧州防施、黔路. 四年，進封子.
珙條上流備禦宜爲藩籬三層：乞創制副司及移關外都統一軍于夔，任涪南以下江面之責，爲第一層；備鼎、澧爲第二層；備辰、沅、靖、桂爲第三層. 峽州、松滋須各屯萬人，舟師隸焉，歸州屯三千人，鼎、澧、辰、沅、靖各五千人，郴、桂各千人，如是則江西可保. 又遣楊鼎、張謙往辰、沅、靖三州，同守倅曉諭熟蠻，講求思、播、施、黔支徑，以圖來上.
會諜知元兵於襄、樊、隨、信陽招集軍民布種，積船材于鄧之順陽，乃遣張漢英出隨，任義出信陽，焦進出襄，分路撓其勢. 遣王堅潛兵燒所積船材，又度師必因糧于蔡，遣張德、劉整分兵入蔡，火其積聚. 制拜寧武軍節度使、四川宣撫使兼知夔州. 招集麻城縣、巴河、安樂磯、管公店淮民三百五十有九人，皆沿邊經戰之士，號「寧武軍」，令璋領之. 進封漢東郡侯兼京湖安撫制置使.
回鶻愛里八都魯帥壯士百餘、老稚百一十五人、馬二百六十匹來降，創「飛鶻軍」，改愛里名艾忠孝，充總轄，乞補以官. 四川制置使陳隆之與副使彭大雅不協，交章於朝. 珙曰：「國事如此，合智並謀，猶懼弗克，而兩司方勇於私鬥，豈不愧廉、藺之風乎. 」馳書責之，隆之、大雅得書大慚.
釐蜀政之弊，爲條班諸郡縣，曰差除計屬、曰功賞不明、曰減克軍糧、曰官吏貪黷、曰上下欺罔. 又曰：「不擇險要立砦柵，則難責兵以衛民；不集流離安耕種，則難責民以養兵. 」乃立賞罰以課殿最，俾諸司奉行之. 黎守閻師古言大理國請道黎、雅入貢，珙報大理自通邕、廣，不宜取道川蜀，卻之. 兼夔路制置大使兼屯田大使. 軍無宿儲，珙大興屯田，調夫築堰，募農給種，首秭歸，尾漢口，爲屯二十，爲莊百七十，爲頃十八萬八千二百八十，上屯田始末與所減券食之數，降詔獎諭. 靖州徭琳賽良爲亂，遣王瑀平之.
淳祐二年，珙以京、襄死節死事之臣請於朝，建祠岳陽，歲時致祭，有旨賜名「閔忠廟」. 淮東受兵，樞密俾珙應援，遣李得帥精兵四千赴之，珙子之經監軍. 諜知京兆府也可那延以騎兵三千經商州取鶻嶺關，出房州竹山，遣王令屯江陵，尋進屯郢州，劉全屯沙市，焦進提千人自江陵、荊門出襄. 檄劉全齎十日糧，取道南漳入襄，與諸軍合.
元兵至三川，珙下令應出戍主兵官，不許失棄寸土. 權開州梁棟乏糧，請還司，珙曰：「是棄城也. 」棟至夔州，使高達斬其首以徇. 由是諸將稟令惟謹. 元兵至瀘，珙命重慶分司發兵應援，遣張祥屯涪州. 拜檢校少保，進封漢東郡公. 珙言：「沅之險不如辰，靖之險不如沅，三州皆當措置而靖尤急. 今三州粒米寸兵無所從出，出京湖之憂一. 江防上自秭歸，下至壽昌，亙二千里，自公安至峽州灘磧凡十餘處，隆冬水涸，節節當防，兵諱備多，此京湖之憂二. 今尺籍數虧，既守灘磧，又守關隘，此京湖之憂三. 陸抗有言：『荊州國之藩表，如其有虞，非但失一郡，當傾國爭之. 若非增兵八萬並力備禦，雖韓、白復生，無所展巧. 』今日事勢大略相似，利害至重. 」余玠宣諭四川，道過珙，珙以重慶積粟少，餉屯田米十萬石，遣晉德帥師六千援蜀，之經爲策應司都統制. 四年，兼知江陵府. 珙謂其佐曰：「政府未之思耳，彼若以兵綴我，上下流急，將若之何？珙往則彼搗吾虛，不往則誰實捍患. 」識者是之.
詔京湖調兵五千戍安豐，援壽春. 珙遣劉全將以往. 繼有命分兵三千備齊安，珙言：「黃州與壽昌三江口隔一水耳，須兵即度，何必預遣？先一日則有一日之費，無益有損，萬一上游有警，我軍已疲，非計之得也. 」不從. 五年，御筆以職事修舉，轉行兩官，許令回授. 珙至江陵，登城歎曰：「江陵所恃三海，不知沮洳有變爲桑田者，敵一鳴鞭，即至城外. 蓋自城以東，古嶺先鋒直至三氵義，無所限隔. 」乃脩復內隘十有一，別作十隘於外，有距城數十里者. 沮、漳之水，舊自城西入江，因障而東之，俾繞城北入於漢，而三海遂通爲一. 隨其高下，爲匱蓄泄，三百里間，渺然巨浸. 土木之工百七十萬，民不知役，繪圖上之.
珙以身鎮江陵，而兄璟帥武昌，故事，無兄弟同處一路者，乞歸田，不允. 詔以兵五千援淮，珙使張漢英帥之. 樞密調兵五千赴廣西，珙移書執政曰：「大理至邕，數千里部落隔絕，今當擇人分佈數郡，使之分治生夷，險要形勢，隨宜措置，創關屯兵，積糧聚芻于何地，聲勢既張，國威自振. 計不出此而聞風調遣，空費錢糧，無補於事. 」不聽. 元將大納至江陵，遣楊全伏兵荊門以戰，珙先期諜知，達於樞密，檄兩淮爲備，兩淮不知也，後果如所報. 珙奏：「襄、蜀蕩析，士無所歸，蜀士聚於公安，襄士聚於郢渚. 臣作公安、南陽兩書院，以沒入田廬隸之，使有所教養. 」請帝題其榜賜焉.
初，珙招鎮北軍駐襄陽，李虎、王旻軍亂，鎮北亦潰，乃厚招之，降者不絕. 行省范用吉密通降款，以所受告爲質，珙白於朝，不從. 珙歎曰：「三十年收拾中原人，今志不克伸矣. 」病遂革，乞休致，授檢校少師、寧武軍節度使致仕，終於江陵府治，時九月戊午也. 是月朔，大星隕於境內，聲如雷. 薨之夕，大風發屋折木. 訃至，理宗震悼輟朝，賻銀絹各千，特贈少師，三贈至太師，封吉國公，諡「忠襄」，廟曰「威愛」.
分類:宋列傳
日南郡
水
漢有小水十六，並行三千一百八十里. 水入溟，有竹，可為杖. 宋則去州水二千四百，去京都水一萬六百九十.
據
[[Category:郡]]
約阿施 (以色列)
時先知以利沙屢助以色列先王，護以色列人也.
約阿施為王，以利沙得必死之病. 約阿施親視之，名以利沙曰父，尊其為以色列之戰車馬兵也.
以利沙請約阿施持弓矢，開面東之窗，以利沙以手於約阿施手上，令其射地. 約阿施只射三次乃止. 以利沙曰約阿施若射箭五、六，能盡滅亞蘭人，而約阿施只射箭三，則破亞蘭者三次矣.
後約阿施三次破亞蘭王，收諸邑.
前七九〇年，約阿施崩，葬撒瑪利亞.
引據
分類:以色列王國本紀
使徒保羅
縮圖|保羅仗劍，馬德里浪漫主義博物館藏 聖使徒諱保羅，或譯保祿、葩韋泐，景教譯寶路法王. 於中華，人多呼之保羅. 以色列大數人也. 系出便雅憫部. 俗諱掃羅. 基督教聖賢. 初為猶太教士，好其說，害基督徒甚劇. 久之，居大馬士革. 為耶穌之說所感，轉以耶穌為上主子. 承耶穌旨，弘法於外邦、諸王、以色列. 宗徒亞拿尼亞洗之，遂為基督徒. 越三年，入耶路撒冷，面謁使徒雅各. 嘗從巴拿巴傳道安提阿，歸者愈眾. 傳揚救贖之道，十有四載. 三弘基督之法，傳尺素於諸教會，誨以理，戒以律. 是為保羅書信. 新約全書，保羅書信幾去其太半. 耶經不詳其終. 或謂比至暮年，為帝尼祿所忌，數下獄. 筆不嘗輟. 卒見害，梟首羅馬城外. 今城外聖保祿大殿也.
引征
分類:羅馬帝國使徒列傳 分類:基礎之文
豐田市
豐田市、在日本愛知縣. 有名於豐田汽車工業.
沿革
昭和廿六年，西加茂郡舉母町爲擧母市. 卅一年，倂西加茂郡高橋村. 卅四年，改舉母市號豐田市. 卅九年，倂碧海郡上鄕町. 四十年，倂碧海郡高岡町. 四十二年，倂西加茂郡猿投町. 四十五年，倂東加茂郡松平町.
平成十七年，倂西加茂郡：藤岡町、小原村、東加茂郡：足助町、下山村、旭町、稻武町. 而東加茂郡廢.
地理
東靠長野縣下伊那郡根羽村、北設樂郡設樂町、新城市，南臨岡崎市、安城市、知立市，西伴三好市、日進市、長久手市、瀨戶市，北接岐阜縣土岐市、同瑞浪市、同惠那市.
它典
分類:中部地方區劃
大特爾諾沃
大特爾諾沃者，一一八五年至一三九三年保加利亞之故京也.
連語
連語可指：
漢堡 (釋義)
漢堡可為：
先知
分類:猶太教 分類:基督教 分類:回教 分類:大同教
江攝
江攝（中古拼音：krung），列於十六攝，《廣韻》二零六韻佔其四. 陽入聲韻.
擬音
江韻/ɯɔŋ/，覺韻/ɯɔk/.
古今例字
幫組： 莊組： 知組： 喉牙：
[[Category:攝]]
名古屋市
名古屋，日本愛知縣之首府也. 側日本三邑，處東京、京都間，故曰「中京」.
南面太平洋. 西以木曾川接三重. 昭和二十年，美軍爆撃，燒城驛諸建物，故爲廢墟. 然戰後復興，今工商繁盛. 特產名古屋菜，味濃，多用味噌. 政令指定都市也.
沿革
慶長十五年，德川家康建城. 萬治三年，下町大火，焚其十七. 明治四年，廢藩置縣，為名古屋縣.
明治廿二年，名古屋區爲名古屋市. 廿九年，倂愛知郡那御器所村之一部. 卅一年，倂愛知郡：那古野村、古澤村之一部. 四十年，倂愛知郡：熱田町、小碓村之一部.
大正十年，倂愛知郡：呼續町、愛知町、千種町、八幡村、小碓村、笠寺村、荒子村、中村、常盤村、東山村、御器所村、西春日井郡：枇杷島町、清水町、杉村、六鄕村、金城村.
昭和三年，倂愛知郡天白村之一部. 五年，倂西春日井郡庄內町之一部. 六年，倂愛知郡下之一色町之一部. 十二年，倂愛知郡下之一色町、西春日井郡：萩野村、庄內町. 三十年，倂愛知郡：豬高村、天白村、海部郡：南陽町、富田町、西春日井郡：山田村、楠村. 卅一年，爲政令指定都市. 卅八年，倂守山市、愛知郡鳴海町. 卅九年，倂知多郡：大高町、有松町.
昭和廿年，名古屋大空襲，天守閣毀，轄區四一，可憐焦土. 生民折損，餘不及十五.
地理
處濃尾平野. 庄內川濫觴夕立山，流玉野溪谷，注乎濃尾平野.
南臨伊勢灣，西伴海部郡飛島村、海部郡蟹江町、海部市、海部郡大治町、清須市，北接北名古屋市、西春日井郡豐山町、春日井市，東靠瀨戶市、尾張旭市、長久手市、日進市、愛知郡東鄕町、豐明市、大府市、東海市. 東谷山在焉.
凡五水系. 庄內川水系：庄內川、矢田川、守山川、香流川、隅除川、天神川、新川、水場川、合瀨川、大山川、新地藏川、堀川、新堀川、八田川、長戶川、野添川. 天白川水系：天白川、扇川、大高川、瀨木川、手越川、藤川、植田川、繁盛川. 日光川水系：日光川、戶田川、福田川. 山崎川水系：山崎川. 境川水系：境川、逢妻川. 他：東小川、藤之木川、荒子川、中川運河、大江川、鄕下川、愛知用水.
政區
名古屋區十六，治在中區.
它典
分類:中部地方區劃
沙田
沙田，舊曰瀝源，嘗謂棘園抑艻園 ，處新界沙田區，北起火炭，南至大圍之地.
明萬曆二年，大圍村初建於大圍，圍村遂居眾於此.
一八九九年，新界租予英方，英官誤判沙田圍為整區之名，遂稱瀝源作沙田.
一九七〇年代，沙田新市鎮始建，口乃速增.
據
分類:香港地理志
羽島市
羽島市屬日本岐阜縣.
長野市
長野市、在日本長野縣之首府.
羽島市
沿革
昭和廿九年，羽島郡：正木村、足近村、小熊村、竹鼻町、上中島村、下中島村、江吉良村、堀津村、福壽村、桑原村合而成.
長野市
地理
東臨中野市、上高井郡小布施町、須坂市，南至上田市、千曲市、東筑摩郡麻績村、東筑摩郡筑北村、東筑摩郡生坂村，西伴大町市、上水內郡小川村、北安曇郡白馬村、北安曇郡小谷村，北接新潟縣妙高市、上水內郡信濃町、上水內郡飯綱町.
羽島市
地理
東靠愛知縣一宮市、同稻澤市，南臨海津市，西伴安八郡輪之內町、同郡安八町、大垣市，北接岐阜市、羽島郡笠松町.
長野市
沿革
明治三十年，上水內郡長野町爲長野市.
羽島市
它典
分類:中部地方區劃
長野市
沿革
大正十二年，倂上水內郡：吉田町、芹田村、三輪村、古牧村.
昭和廿九年，倂上水內郡：朝陽村、古里村、柳原村、若槻村、淺川村、長沼村、安茂里村、小田切村、芋井村、大豆島村. 四十一年，長野市、篠之井市、更級郡：川中島町、更北村、信更村、上水內郡七二會村、埴科郡松代町、上高井郡高穗町合、爲長野市.
平成十七年，倂上水內郡：豐野町、戶隱村、鬼無里村、更級郡大岡村. 而更級郡廢. 廿二年，倂上水內郡：信州新町、中條村.
它典
分類:中部地方區劃
者別
者别，原蒙古别速特部人，托邁力汗第九子欽達臺之後也，本名只兒豁忽阿歹. 蒙古名將也，名列四犬之首.
歷
蒙古别速特部素依附泰亦几赤部，與鐵木眞交惡. 鐵木眞敗泰亦几赤部等于闊亦田之野，别速特部衆潰散而去，者别匿于林藪. 鐵木眞出獵見之，令博爾本追搏，乘鐵木眞之戰馬名「察罕忽失文秣驪」者追擊. 博爾本射者别不中，者别對其馬殪之，遂逸去. 後與鎖兒罕失剌來降. 鐵木眞問：「闊亦田之戰，自嶺上射斷我馬項骨者爲誰？」者别曰：「我也. 若賜死止污一掌地，若赦其罪，愿效命似報. 」鐵木眞嘉其不欺，遂赦而用之. 先爲什長，游控爲千户.
鐵木眞即位五年，金人築烏沙堡，命者别襲殺其衆. 六年，太祖自將伐金，以者别與亦古捏克爲前鋒，拔烏沙堡、烏月營. 至居庸關，金人守御甚固，者别遂回軍誘敵，金人悉出追之，大敗. 者别入居庸，抵中都城下. 復攻東京，不拔，夜引去. 時已歲除，金人謂大軍已退，不設備. 逾數日，者别倍道疾趨，突入其城，大掠而還. 八年，金兵復守居庸，仍爲者别所取.
鐵木眞即位十一年，鐵木眞北還，時屈出律盜據西遼，命者别征之. 十二年，師至垂河，所過城邑望風降附，屈出律西奔. 十三年，者别使曷思麥里逾葱嶺追之，及諸撒里黑昆，斬其首以循. 諸部軍中獲馬千匹，皆口白色者，歸獻于鐵木眞曰：「臣請償昔者射斃之馬. 」
鐵木眞即位十四年，太祖親征西域，以者别爲前鋒，速不臺爲者别後援，脫忽察兒又爲速不臺後援，追西域主阿拉哀丁. 西域主竄海島而死，俘其母、妻及珍寶以獻. 復攻下西域各城，入其西北鄰部曰阿特耳佩占，曰角兒只，曰失兒灣，皆望風款服.
鐵木眞即位十六年，西域略定. 太祖復命者别與速不臺進軍裏海之西，以討奇卜察克. 軍入高喀斯山，奇卜察克、阿速、撒耳柯思等部據險邀之. 者别以衆寡不敵，乃甘言誘奇卜察克謂：「我等皆同類，無相害意，何必助他族以傷同類？」奇卜察克，信其言而退. 者别引軍出險敗阿速等部，急追奇卜察克，縱兵奮擊，殺其霍灘之弟玉兒格及其子塔阿兒，告捷于太子術赤，請濟師. 時術赤駐軍于裏海東，分兵助之.
鐵木眞即位十七年冬，新軍至，乘冰合，渡浮而嘎河，遂下阿斯塔拉干城. 遇奇卜察克兵，又敗之，軍分爲二，懼引而西：一軍遣敗兵過瑞河，一軍至阿索富海之東南，平撒耳柯思、阿速等部，遂自阿索富海履冰以至黑海，入克勒姆之地. 兩軍復合.
霍灘遁入斡羅斯境，乞援于其婿哈力赤王穆斯提斯拉甫. 哈力赤王集斡羅斯南部諸王于計掖甫，議出境迎擊. 者别、速不臺遣使十人來告：「蒙古所討者奇克察克，與斡羅斯無衅，必不相犯. 奇卜察克素與貴國構兵，盍助我以攻仇敵？」斡羅斯諸王謂：「先以此言餌奇卜察克，今復餌我，不可信. 」執十人殺之. 者别、速不臺復遣使謂：「殺我行入，曲在汝. 天奪汝魄，自取滅亡. 請一戰以決勝負！」庫灘又欲殺之. 斡羅斯人釋之，約戰期. 哈力赤王先以萬騎東渡帖尼博耳河，敗前鋒裨將哈馬貝，獲而殺之. 諸王皆引兵從之. 至喀勒吉河，與大軍遇. 時斡羅斯軍分屯南北，南軍力計掖甫、撦耳尼哥等部，北軍爲哈力赤等部及奇卜察克之兵. 哈力赤王輕敵，獨率北軍渡河，戰于孩兒桑之地. 勝負未決. 奇卜察克兵先遁，我軍乘之，斡羅斯兵大潰. 哈力赤王走渡河，即沉其舟，後至者不得渡，悉爲我軍所殺. 南軍不知北軍之戰，亦不知其敗，我軍猝至，圍其壘，三日不下. 誘令納賄行成，俟其出，疾攻之，斬馘無算. 我軍西至帖尼博河，北至撦耳尼可城及諾拂敦羅特城、夕尼斯克城而止. 捷書至太祖行在，詔以馬十萬匹犒師，封術赤于奇卜察克，以轄西北諸部.
鐵木眞即位十九年，術赤西行，者别與速不臺歸術赤部兵，自率所部東返. 中道卒.
家
其子烏勒思，入西域. 者别後裔，在西域者甚衆.
評
史臣曰：「者助蔑、忽必來、者别，所謂熊景之士，不二心之臣也. 者勒蔑屢拯太祖于忠難，忽必來之勇素爲太祖所知，其視者别奮自降虜者蓋不俟矣. 然其功名反出者所勒蔑、忽必來之右. 吾益嘆太祖棄仇佳誰、任智勇，其雄略爲不可及也. 」
回教法
回教法者，又譯沙里亞法，回教所定之律法也. 行於伊朗、沙特、阿富汗、伊拉克、也門、蘇丹、毛里塔尼亞.
毛澤東思想
毛澤東思想，一名毛宗，中國共產黨思想也. 作之者毛氏，故名.
馬學西來，為夏所用，此其理論之始，大旨在星火燎原、槍桿出政權、農村包圍城市、游擊戰、群眾路線、團結可團結之人、文藝為無產革命服務、三世界說、繼續革命論等. 中共以為革命、立國之本.
分類:政治
臺中市
臺中市，中華民國直轄市也，居臺灣中部，北接苗栗、新竹，南臨彰化、南投，東隔中央山脈界宜蘭、花蓮，西濱臺灣海峽. 方二千二百平方公里，口二百七十七萬有奇，全臺居次，合彰投為都會.
通運
臺中市居臺灣中心，交通網綿密交織，有國道一號、三號、四號、六號，又有中彰快速道路，其聯絡東西、南來北往，堪稱便捷；軌路運輸，有臺鐵之山線、海線，高鐵臺中站；對外有清泉崗機場、臺中港，人貨往來俱便. 刷卡乘市公車，十公里內亦免費.
政區
民國三十四年，臺灣歸中華民國，日治臺中州改為臺中縣. 治員林鎮. 置臺中市，屬臺灣省轄，縣市分治. 置彰化市，屬臺灣省轄. 民國三十六年，北屯鄉、西屯鄉、南屯鄉併入前臺中市. 民國三十八年，析東勢區和平鄉、玉山區信義鄉、能高區仁愛鄉置中峰區. 三十九年，政區調整，臺中縣南投區二鎮二鄉、玉山區一鎮一鄉、能高區一鎮一鄉、竹山區一鎮一鄉、中峰區信義鄉、仁愛鄉等十二鄉鎮，析置南投縣. 前彰化市彰北、彰西、彰南、大竹四區併臺中縣彰化區二鎮五鄉、員林區三鎮六鄉及北斗區二鎮六鄉等廿四鄉鎮，析置彰化縣. 餘剩大屯區四鄉、豐原區一鎮四鄉、大甲區四鎮四鄉、東勢一鎮二鄉、中峰區和平鄉等廿一鄉鎮為其域. 治遷豐原鎮. 領六鎮、十五鄉. 民國六十二年，析和平鄉梨山村、平等村置梨山建設管理局，屬臺灣省轄. 民國六十五年，豐原鎮改豐原市，屬縣轄市. 六十九年，梨山建設管理局復屬和平鄉. 民國八十二年，大里鄉改大里市，屬縣轄市. 民國八十五年，太平鄉改太平市，屬縣轄市. 共分三縣轄市、五鎮、十二鄉、一山地鄉.
前臺中縣三縣轄市、五鎮、十二鄉、一山地鄉列如下. 太平、大里、豐原，以上為三縣轄市. 梧棲、清水、大甲、沙鹿、東勢，以上為五鎮. 霧峰、烏日、后里、潭子、大雅、神岡、石岡、、新社、大肚、龍井、外埔、大安，以上為十二鄉. 和平為山地鄉.
前臺中市於民國三十四年置，屬臺灣省轄. 承日治臺中市分中區、東區、西區、南區、北區五區. 民國三十六年，大屯區北屯鄉編為「北屯區」、西屯鄉編為「西屯區」、南屯鄉編為「南屯區」，合有八區.
海州青年驛
分類:朝鮮民主主義人民共和國紀事 分類:鐵道之驛
臺中市
政區
九十九年，縣市併之，統合前臺中縣三縣轄市、五鎮、十二鄉、一山地鄉為廿九區及前臺南市八區，合有三十七區，六百廿五里、萬二千九百六十五鄰. ，陞格直轄市.
海州市
名勝
分類:黃海南道
三個代表
三個代表，全名三個代表重要思想，中共前黨首江澤民倡之. 代表，猶云表率. 其說謂國財生產、文華進步、人民利益三者，為黨本、政基、力源. 是故殖量之進上、文教之新潮、國民之利益，必由黨人常表率之，以體合民群演進之所需也.
分類:政治
北名古屋市
北名古屋，日本愛知縣之市也.
沿革
平成十八年，西春日井郡：師勝町、西春町合而成.
地理
川凡七：曰合瀨川（木津用水）、曰中江川、曰五條川、曰大山川、曰鴨田川、曰水場川、曰新川.
東臨東春日井郡豐山町，南接名古屋市，西靠清須市、稻澤市，北伴巖倉市、春日井市.
它典
分類:中部地方區劃
禪母
今音禪母仍齒音，平捲不分者，作全清或全濁齒音，分平捲者，大抵捲舌，禪二或平.
俟母字少，常母字多，故稱常曰禪.
燒酒
燒酒或白酒者，酒也. 以糧穀、高粱釀之，無色、氣芳. 產於中國. [[Category:酒]]
星槎
星槎，通曰幽浮，不知所自，不明形質，淩虛空而駕星漢者也. 天外物凡不得明察辨認者，俱以星槎名之.
誌
明萬曆三十七年八月廿五未時，朝鮮襄陽府品官全文緯宅庭下忽有圓盤，其光炯如. 初若着地，遂見屈上一丈許，有氣浮空，大如一圍，長如半疋布，其東則白色，中央則靑熒，其西則赤色，望之如虹，宛轉纏繞，狀如捲旗. 及上半空，渾爲赤色，上端尖而下本截斷，直上天中略北，化爲白雲，視之鮮明. 而猶似粘着天面，飛動觸挿，若有生氣者. 忽又中斷爲二. 其一向東南丈許，烟消. 其一浮原處，形如布席. 少頃，雷動數聲，終如擂鼓聲，自其中出，良久乃止. 時天色清明，四際無翳.
清光緒十年九月二十八日戌正，金陵有赤焰自天而來. 眾攢聚城南朱雀橋觀之. 善畫者吳有如既見，作《赤燄騰空圖》. 題記曰：「金陵城南，偶忽見火毬一團，自西向東，形如巨卵，色紅而無光，飄蕩半空，其行甚緩. 維時浮雲蔽空，天色昏暗. 舉頭仰視，甚覺分明，立朱雀橋上，翹首踮足者不下數百人. 約一炊許漸遠漸減. 有謂流星過境者，然星之馳也，瞬息即杳. 此球自近而遠，自有而無，甚屬濡滯，則非星馳可知. 有謂兒童放天燈者，是夜風暴向北吹，此球轉向東去，則非天燈又可知. 眾口紛紛，窮於推測. 有一叟云，是物初起時微覺有聲，非靜聽不覺也，係由南門外騰越而來者. 嘻，異矣！」
各務原市
各務原市屬日本岐阜縣.
沿革
昭和卅八年，稻葉郡：那加町、稻羽町、鵜沼町、蘇原町合、而成市. 而稻葉郡廢.
地理
東靠加茂郡坂祝町，南臨犬山市、丹羽郡扶桑町、江南市、一宮市，西伴羽島郡笠松町、同郡岐南町，北接岐阜市、關市.
它典
分類:中部地方區劃
俟母
俟母（中古拼音：zsrix），中古漢音聲母也，正齒音，隸莊組，全濁. 俟常合流，成禪，因處二等，稱之禪二.
古今音變
當世漢語分平捲舌者，有三型：南京、濟南、昌徐. 南京型俟二捲而俟三平，濟南型俟母捲，昌徐型俟母平. 不分平捲者，作全清齒音，派陽聲調. 吳音入邪.
吳音讀ざ行，漢音讀さ行.
轉生.
轉生，派陽聲調.
古今對照（一欄例字，二欄切韻，三欄官話，四欄粵語，五欄吳語，六欄日語（吳音），七欄日語（漢音），八欄韓語，九欄越南語）
溫體仁
溫體仁者，字長卿，明朝之官也. 烏程人. 萬曆二十六年進士. 改庶起士，授編修，累官禮部侍郎. 崇禎初遷尚書，協理詹事府事. 為人外謹而中猛鷙，機深刺骨.
崇禎元年冬，詔會推閣臣，體仁望輕，不與也. 侍郎周延儒方以召對稱旨，亦弗及. 體仁揣帝意必疑，遂上疏訐謙益關節受賄，神奸結黨，不當與閣臣選. 先是，天啟二年，錢謙益主試浙江，所取士錢千秋者，首場文用俚俗詩一句，分置七義結尾，蓋奸人紿為之. 為給事中顧其仁所摘，謙益亦自發其事. 法司戍千秋及奸人，奪謙益俸，案久定矣. 至是體仁復理其事，帝心動. 次日，召對閣部科道諸臣於文華殿，命體仁、謙益皆至. 謙益不虞體仁之劾己也，辭頗屈，而體仁盛氣詆謙益，言如湧泉，因進曰：「臣職非言官不可言，會推不與，宜避嫌不言，但枚卜大典，宗社安危所系. 謙益結黨受賄，舉朝無一人敢言者，臣不忍見皇上孤立於上，是以不得不言. 」帝久疑廷臣植党，聞體仁言，輒稱善. 而執政皆言謙益無罪，吏科都給事中章允儒爭尤力，且言：「體仁熱中觖望，如謙益當糾，何俟今日. 」體仁曰：「前此，謙益皆閑曹，今者糾之，正為朝廷慎用人耳. 如允儒言，乃真黨也. 」帝怒，命禮部進千秋卷，閱意，責謙益，謙益引罪. 歎曰：「微體仁，朕幾誤！」遂叱允儒下詔獄，並切責諸大臣. 時大臣無助體仁者，獨延儒奏曰：「會推名雖公，主持者止一二人，餘皆不敢言，即言，徒取禍耳. 且千秋事有成案，不必復問諸臣. 」帝乃即日罷謙益官，命議罪. 允儒及給事中瞿式耜、御史房可壯等，皆坐謙益黨，降謫有差.
山縣市
山縣市屬日本岐阜縣.
沿革
平成十五年，山縣郡：高富町、伊自良村、美山町合而成. 而山縣郡廢.
地理
東靠關市，南臨岐阜市，西伴本巢市.
溫體仁
體仁既藉延儒力得輔政，勢益張. 逾年，吏部尚書王永光去，用其鄉人閔洪學代之，凡異己者，率以部議論罷，而體仁陰護其事. 又用御史史褷、高捷及侍郎唐世濟、副都御史張捷等為腹心，忌延儒居己上，並思傾之. 初，帝殺袁崇煥，事牽錢龍錫，論死. 體仁與延儒、永光主之，將興大獄，梁廷棟不敢任而止，事詳龍錫傳. 比龍錫減死出獄，延儒言帝盛怒解救殊難，體仁則佯曰：「帝固不甚怒也. 」善龍錫者，因薄延儒. 其後太監王坤、給事中陳贊化先後劾延儒，體仁默為助，延儒遂免歸. 始與延儒同入閣者何如寵，錢象坤逾歲致政去，無何，如寵亦去. 延儒既罷，廷臣惡體仁當國，勸帝復召如寵. 如寵屢辭，給事中黃紹傑言：「君子小人不並立，如寵瞻顧不前，則體仁宜思自處. 」帝為謫紹傑於外，如寵卒辭不入，體仁遂為首輔.
體仁荷帝殊寵，益忮橫，而中阻深. 所欲推薦，陰令人發端，己承其後. 欲排陷，故為寬假，中上所忌，激使自怒. 帝往往為之移，初未嘗有跡. 姚希孟為講官，以才望遷詹事. 體仁惡其逼，乃以冒籍武生事，奪希孟一官，使掌南院去. 禮部侍郎羅喻義，故嘗與基命、謙益同推閣臣，有物望. 會進講章中有「左右未得人」語，體仁欲去之，喻義執不可. 體仁因自劾：「日講進規例從簡，喻義駁改不從，由臣不能表率. 」帝命吏部議，洪學等因謂：「聖聰天亶，何俟喻義多言. 」喻義遂罷歸. 時魏忠賢遺黨日望體仁翻逆案，攻東林. 會吏部尚書、左都御史缺，體仁陰使侍郎張捷舉逆案呂純如以嘗帝. 言者大嘩，帝亦甚惡之. 捷氣沮，體仁不敢言，乃薦謝升、唐世濟為之. 世濟尋以薦逆案霍維華得罪去. 維華之薦，亦體仁主之也，體仁自是不敢訟言用逆黨，而愈側目諸不附己者.
文震孟以講《春秋》稱旨，命入閣. 體仁不能沮，薦其党張至發以間之，而日伺震孟短，遂用給事中許譽卿事，逐之去. 先是，秦、楚盜起，議設五省總督，兵部侍郎彭汝楠、汪慶百當行，憚不敢往，體仁庇二人，罷其議. 賊犯鳳陽，南京兵部尚書呂維祺等議，令淮撫、操江移鎮，體仁又卻不用. 既而賊大至，焚皇陵. 譽卿言：「體仁納賄庇私，貽憂要地，以皇陵為孤注，使原廟震驚，誤國孰大焉. 」體仁素忌譽卿，見疏益憾. 會謝升以營求北缺劾譽卿，體仁擬旨降調，而故重其詞. 帝果命削籍，震孟力爭之，大學士何吾騶助為言. 體仁訐奏震孟語，謂言官罷斥為至榮，蓋以朝廷賞罰為不足懲勸，悖理蔑法. 帝遂逐震孟並罷吾騶. 震孟既去，體仁憾未釋. 庶起士鄭鄤與震孟同建言，相友善也，其從母舅大學士吳宗達謝政歸. 體仁劾鄤假乩仙判詞，逼父振先杖母，言出宗達. 帝震怒，下鄤獄. 其後體仁已去，而帝怒鄤甚，不俟佐證，磔死. 滋陽知縣成德，震孟門人，以強直忤巡按御史禹好善，被誣劾，震孟為不平. 體仁劾德，杖戍之.
體仁輔政數年，念朝士多與為怨，不敢恣肆，用廉謹自結於上，苞苴不入門. 然當是時，流寇躪畿輔，擾中原，邊警雜遝，民生日困，未嘗建一策，惟日與善類為仇. 誠意伯劉孔昭劾倪元璐，給事中陳啟新劾黃景昉，皆奉體仁指. 禮部侍郎陳子壯嘗面責體仁，尋以議宗籓事忤帝指，竟下獄削籍. 其所引與同列者，皆庸材，苟以充位，且藉形己長，固上寵. 帝每訪兵餉事，輒遜謝曰：「臣夙以文章待罪禁林，上不知其駑下，擢至此位. 盜賊日益眾，誠萬死不足塞責. 顧臣愚無知，但票擬勿欺耳. 兵食之事，惟聖明裁決. 」有詆其窺帝意旨者，體仁言：「臣票擬多未中窾要，每經御筆批改，頌服將順不暇，詎能窺上旨. 」帝以為樸忠，愈親信之.
自體仁輔政後，同官非病免物故，即以他事去. 獨體仁居位八年，官至少師兼太子太師，進吏部尚書、中極殿大學士，階左柱國，兼支尚書俸，恩禮優渥無與比. 而體仁專務刻核，迎合帝意. 帝以皇陵之變，從子壯言，下詔寬恤在獄諸臣，吏部以百餘人名上. 體仁靳之，言於帝，僅釋十餘人. 秋決論囚，帝再三諮問，體仁略無平反. 陝西華亭知縣徐兆麟涖任甫七日，以城陷論死，帝頗疑之. 體仁不為救，竟棄市. 帝憂兵餉急，體仁惟倡眾捐俸助馬修城而已. 所上密揭，帝率報可.
德意志雙手劍
縮圖|193x193px|德意志雙手劍之貌，其物藏於歷史博物館. 德意志雙手劍，昔行於泰西，始用於十四稘，歷二百年而完備.
中世紀末，諸兵如長劍者日長，遂成此劍. 直四尺有奇，重逾四斤. 具長柄，為實劍. 武者或跨於肩，或載於車馬，鮮藏於護套.
演變
十四稘時，雙手劍類僅略修於普通長劍，其柄設側環，而後撤之. 亦有一類刃口如波狀，史多稱之「焰形劍」. 十六稘之半後，德意志雙手劍近無實用，唯列於儀仗之間，表禮節也. 至十七稘，增重至八斤，仍沿用不衰.
分類:歐洲古兵器
扶搖
所謂扶搖、羊角，皆暴風也. 氣旋而上. 以其旋故，又名旋風. 在北半球者其旋逆時針，南者順. [[Category:風]]
約阿施 (猶大)
約阿施，猶大王，約蘭之孫，亞哈謝之子. 前八四二年生. 立四十年.
約阿施之祖約蘭嘗納亞她利雅為妻. 亞她利雅者，以色列惡王亞哈與耶洗別之女也.
亞她利雅同其母，亦惡婦也. 前八四一年，約蘭崩，其子亞哈謝繼為王.
前八三五年，祭司耶何耶大招聚猶大之酋及萬民，於耶和華之殿中，立約阿施，眾皆從.
耶何耶大命人殺亞她利雅，約阿施入宮，年七歲也.
約阿施得耶何耶大之輔，使猶大人奉耶和華，巴力之廟遂毀，殺巴力之祭司.
約阿施行耶和華目視為善之事，且修聖殿也.
然其後，當亞蘭來攻耶路撒冷時，約阿施竟以聖殿之物與宮中之金遺於亞蘭王也.
及耶何耶大薨，猶大之眾酋來見約阿施，約阿施乃從其請，去耶和華，事假神. 耶何耶大之子撒迦利亞戒之曰：「何壞耶和華之誡命，以致不得亨通乎？以爾離耶和華，故其亦棄汝也. 」眾皆從約阿施之命，以石投撒迦利亞於聖殿之院，撒迦利亞遂死. 夫然，約阿施王不思撒迦利亞之父耶何耶大於其所施之恩，而殺其子也.
故撒迦利亞臨終曰：「願耶和華鑑冤. 」耶穌在時，嘗言見殺於壇與殿間之撒迦利亞，即其事也.
前七九六年，約阿施不豫，其臣僕欲報殺撒迦利亞之仇，遂弒之.
分類:猶大王國本紀
習近平思想
縮圖 習近平思想，全名習近平新時代中國特色社會主義思想，中共黨魁習氏作之，習氏自謂新時代中國特色社會主義思想、黨中央治國理政新理念新思想新戰略，舊謂習近平總書記系列重要講話精神、習近平總書記治國理政新理念新思想新戰略. 第十九次黨大會列入章程，第十三屆全國人大入憲法.
魯桓公
魯桓公諱允，姬姓，惠公之子，隱公之弟也.
事
允爲惠公嫡幼子，位甚寵，列隱公之上. 及惠公薨，以允尚幼，隱公代而攝之.
隱公十一年，翬請殺允，隱公大驚，詰而不許. 翬見不成，懼允聞此事，而於己不利，故反譖於桓公. 桓公聞而使翬弒兄，奪其位，是爲桓公.
三年，娶齊襄公妹文姜爲夫人.
六年，文姜生長子同.
十八年，公與夫人姜氏如齊. 齊侯與妹通，公遂謫妻，文姜乃告與齊侯. 四月，齊君享公，使公子彭生乘公，公薨於車. 齊以畏魯，遂誅彭生.
電信詐欺
電信詐欺，謂以電話、互聯網為媒，杜撰事情，詐取財物. 其法紛紜，或謂中獎而求稅、或言涉嫌違法而賬入「安全賬戶」、或云「重金求子」. 尤有甚者，搜覓收買簿籍，以知詳細，受詐者無以辨.
中土有高考生，曰徐玉玉，用是殞命.
其事獲利甚豐，故有詐欺村，村民俱從此業.
萬國音標字
音標總覽
夫萬國音標字之字母可分三類：曰肺部氣流音，曰非肺部氣流音，曰元音.
肺氣音
肺氣音者，輔音之一類，乃氣自肺直出之音. 中國語音，聲母皆是.
非肺氣音
非肺氣音者，輔音之一類，前節之反也. 咂嘴之嘖嘖聲為是.
元音
元音者，音節中心之音也.
兼查
分類:音系學 分類:漢語拼讀程式
瑞穗市
瑞穗市屬日本岐阜縣.
沿革
平成十五年，本巢郡：穗積町、巢南町合而爲.
地理
東靠岐阜市，南臨大垣市、安八郡安八町，西伴安八郡神戶町、揖斐郡大野町，北接本巢市、本巢郡北方町.
它典
分類:中部地方區劃
扣扣空間
扣扣空間者，又稱QQ空間. 中華人民共和國社交網站也. 屬騰訊公司. 內可撰文、發圖.
分類:中華人民共和國互聯網
逼拶生熱
逼拶生熱，物理學事也，其變在能量. 古人見之，謂有熱質焉，不生不滅，如液流移. 及近代，格致家焦耳氏作，發明功、熱相待之理，奠基功權守恆之說，熱質論於是乎黜矣. 蓋此熱也，物動使之然也，物含微塵無量數，其動也靡則，碰擊不定，是生熱. 逼拶而動，兩溫同增，而全能不減也. 分類:物理
福岡縣
福岡縣者，日本之縣也，處九州島.
它典
分類:九州地方區劃‎
范純仁
范純仁字堯夫，其始生之夕，母李氏夢兒墮月中，承以衣裾，得之，遂生純仁. 資警悟，八歲，能講所授書. 以父仲淹蔭，為宋太常寺太祝. 中皇祐元年進士第，調知武進縣，以遠親不赴；易長葛，又不往. 仲淹曰：「汝昔日以遠為言，今近矣，復何辭？」純仁曰：「豈可重於祿食，而輕去父母邪？雖近，亦不能遂養焉. 」仲淹門下多賢士，如胡瑗、孫復、石介、李覯之徒，純仁皆與從游. 晝夜肄業，至夜分不寢，置燈帳中，帳頂如墨色.
仲淹沒，始出仕，以著作佐郎知襄城縣. 兄純祐有心疾，奉之如父，藥膳居服，皆躬親時節之. 賈昌朝守北都，請參幕府，以兄辭. 宋庠薦試館職，謝曰：「輦轂之下，非兄養疾地也. 」富弼責之曰：「臺閣之任豈易得？何庸如是. 」卒不就. 襄城民不蠶織，勸使植桑，有罪而情輕者，視所植多寡除其罰，民益賴慕，後呼為「著作林」. 兄死，葬洛陽. 韓琦、富弼貽書洛尹，使助其葬，既葬，尹訝不先聞. 純仁曰：「私室力足辦，豈宜慁公為哉？」
簽書許州觀察判官、知襄邑縣. 縣有牧地，衞士牧馬，以踐民稼，純仁捕一人杖之. 牧地初不隸縣，主者怒曰：「天子宿衞，令敢爾邪？」白其事于上，劾治甚急. 純仁言：「養兵出於稅畝，若使暴民田而不得問，稅安所出？」詔釋之，且聽牧地隸縣. 凡牧地隸縣，自純仁始. 時旱久不雨，純仁籍境內賈舟，諭之曰：「民將無食，爾所販五穀，貯之佛寺，候食闕時吾為糴之. 」眾賈從命，所蓄十數萬斛. 至春，諸縣皆饑，獨境內民不知也.
治平中，擢江東轉運判官，召為殿中侍御史，遷侍御史. 時方議濮王典禮，宰相韓琦、參知政事歐陽脩等議尊崇之. 翰林學士王珪等議，宜如先朝追贈期親尊屬故事. 純仁言：「陛下受命仁宗而為之子，與前代定策入繼之主異，宜如王珪等議. 」繼與御史呂誨等更論奏，不聽. 純仁還所授告敕，家居待罪. 既而皇太后手書尊王為皇，夫人為后. 純仁復言：「陛下以長君臨御，奈何使命出房闈，異日或為權臣矯託之地，非人主自安計. 」尋詔罷追尊，起純仁就職. 純仁請出不已，遂通判安州，改知蘄州. 歷京西提點刑獄、京西陝西轉運副使.
神宗切於求治，多延見疏逖小臣，咨訪闕失. 純仁言：「小人之言，聽之若可采，行之必有累. 蓋知小忘大，貪近昧遠，願加深察. 」富弼在相位，稱疾家居. 純仁言：「弼受三朝眷倚，當自任天下之重，而恤己深於恤物，憂疾過於憂邦，致主處身，二者胥失. 弼與先臣素厚，臣在諫省，不敢私謁以致忠告，願示以此章，使之自省. 」又論呂誨不當罷御史中丞，李師中不可守邊.
及薛向任發運使，行均輸法於六路. 純仁言：「臣嘗親奉德音，欲修先王補助之政. 今乃效桑羊均輸之法，而使小人為之，掊克生靈，斂怨基禍. 安石以富國強兵之術，啟迪上心，欲求近功，忘其舊學. 尚法令則稱商鞅，言財利則背孟軻，鄙老成為因循，棄公論為流俗，異己者為不肖，合意者為賢人. 劉琦、錢顗等一言，便蒙降黜. 在廷之臣，方大半趨附，陛下又從而驅之，其將何所不至. 道遠者理當馴致，事大者不可速成，人材不可急求，積敝不可頓革. 儻欲事功亟就，必為憸佞所乘，宜速還言者而退安石，答中外之望. 」不聽. 遂求罷諫職，改判國子監，去意愈確. 執政使諭之曰：「毋輕去，已議除知制誥矣. 」純仁曰：「此言何為至於我哉，言不用，萬鍾非所顧也. 」
其所上章疏，語多激切. 神宗悉不付外，純仁盡錄申中書，安石大怒，乞加重貶. 神宗曰：「彼無罪，姑與一善地. 」命知河中府，徙成都路轉運使. 以新法不便，戒州縣未得遽行. 安石怒純仁沮格，因讒者遣使欲捃摭私事，不能得. 使者以他事鞭傷傳言者，屬官喜謂純仁曰：「此一事足以塞其謗，請聞于朝. 」純仁既不奏使者之過，亦不折言者之非. 後竟坐失察僚佐燕游，左遷知和州，徙邢州. 未至，加直龍圖閣、知慶州.
過闕入對，神宗曰：「卿父在慶著威名，今可謂世職. 卿隨父既久，兵法必精，邊事必熟. 」純仁揣神宗有功名心，即對曰：「臣儒家，未嘗學兵，先臣守邊時，臣尚幼，不復記憶，且今日事勢宜有不同. 陛下使臣繕治城壘，愛養百姓，不敢辭；若開拓侵攘，願別謀帥臣. 」神宗曰：「卿之才何所不能，顧不肯為朕悉心爾. 」遂行.
秦中方饑，擅發常平粟振貸. 僚屬請奏而須報，純仁曰：「報至無及矣，吾當獨任其責. 」或謗其所全活不實，詔遣使按視. 會秋大稔，民讙曰：「公實活我，忍累公邪？」晝夜爭輸還之. 使者至，已無所負. 邠、寧間有叢冢，使者曰：「全活不實之罪，於此得矣. 」發冢籍骸上之. 詔本路監司窮治，迺前帥楚建中所封也. 朝廷治建中罪，純仁上疏言：「建中守法，申請間不免有殍死者，已坐罪罷去. 今緣按臣而及建中，是一罪再刑也. 」建中猶贖銅三十斤. 環州种古執熟羌為盜，流南方，過慶呼冤，純仁以屬吏，非盜也. 古避罪言藺訟，詔御史治于寧州. 純仁就逮，民萬數遮馬涕泗，不得行，至有自投于河者. 獄成，古以誣告謫. 亦加純仁以他過，黜知信陽軍.
移齊州. 齊俗凶悍，人輕為盜劫. 或謂：「此嚴治之猶不能戢，公一以寬，恐不勝其治矣. 」純仁曰：「寬出於性，若強以猛，則不能持久；猛而不久，以治凶民，取玩之道也. 」有西司理院，繫囚常滿，皆屠販盜竊而督償者. 純仁曰：「此何不保外使輸納邪？」通判曰：「此釋之，復紊，官司往往待其以疾斃於獄中，是與民除害爾. 」純仁曰：「法不至死，以情殺之，豈理也邪？」盡呼至庭下，訓使自新，即釋去. 期歲，盜減比年大半.
丐罷，提舉西京留司御史臺. 時耆賢多在洛，純仁及司馬光，皆好客而家貧，相約為真率會，脫粟一飯，酒數行，洛中以為勝事. 復知河中，諸路閱保甲妨農，論救甚力. 錄事參軍宋儋年暴死，純仁使子弟視喪，小殮，口鼻血出. 純仁疑其非命，按得其妾與小吏姦，因會，寘毒鼈肉中. 純仁問食肉在第幾巡，曰：「豈有既中毒而尚能終席者乎？」再訊之，則儋年素不食鼈，其曰毒鼈肉者，蓋妾與吏欲為變獄張本，以逃死爾. 實儋年醉歸，毒於酒而殺之. 遂正其罪.
哲宗立，復直龍圖閣、知慶州. 召為右諫議大夫，以親嫌辭，改天章閣待制兼侍講，除給事中. 時宣仁后垂簾，司馬光為政，將盡改熙寧、元豐法度. 純仁謂光：「去其泰甚者可也. 差役一事，尤當熟講而緩行，不然，滋為民病. 願公虛心以延眾論，不必謀自己出；謀自己出，則諂諛得乘間迎合矣. 役議或難回，則可先行之一路，以觀其究竟. 」光不從，持之益堅. 純仁曰：「是使人不得言爾. 若欲媚公以為容悅，何如少年合安石以速富貴哉. 」又云：「熙寧按問自首之法，既已改之，有司立文太深，四方死者視舊數倍，殆非先王寧失不經之意. 」純仁素與光同志，及臨事規正，類如此. 初，种古因誣純仁停任. 至是，純仁薦為永興軍路鈐轄，又薦知隰州. 每自咎曰：「先人與种氏上世有契義，純仁不肖，為其子孫所訟，寧論曲直哉. 」
元祐初，進吏部尚書，數日，同知樞密院事. 初，純仁與議西夏，請罷兵棄地，使歸所掠漢人，執政持之未決. 至是，乃申前議，又請歸一漢人予十縑. 事皆施行. 邊俘鬼章以獻，純仁請誅之塞上，以謝邊人，不聽. 議者欲致其子，收河南故地，故赦不殺. 後又欲官之，純仁復固爭，然鬼章子卒不至.
三年，拜尚書右僕射兼中書侍郎. 純仁在位，務以博大開上意，忠篤革士風. 章惇得罪去，朝廷以其父老，欲畀便郡，既而中止. 純仁請置往咎而念其私情. 鄧綰帥淮東，言者斥之不已. 純仁言：「臣嘗為綰誣奏坐黜，今日所陳為綰也，左降不宜錄人之過太深. 」宣仁后嘉納. 因下詔：「前日希合附會之人，一無所問. 」
學士蘇軾以發策問為言者所攻，韓維無名罷門下侍郎補外. 純仁奏軾無罪，維盡心國家，不可因譖黜官. 及王覿言事忤旨，純仁慮朋黨將熾，與文彥博、呂公著辨於簾前，未解. 純仁曰：「朝臣本無黨，但善惡邪正，各以類分. 彥博、公著皆累朝舊人，豈容雷同罔上. 昔先臣與韓琦、富弼同慶曆柄任，各舉所知. 當時飛語指為朋黨，三人相繼補外. 造謗者公相慶曰：『一網打盡. 』此事未遠，願陛下戒之. 」因極言前世朋黨之禍，并錄歐陽脩《朋黨論》以進.
知漢陽軍吳處厚傅致蔡確安州車蓋亭詩，以為謗宣仁后，上之. 諫官欲寘於典憲，執政右其說，唯純仁與左丞王存以為不可. 爭之未定，聞太師文彥博欲貶於嶺嶠，純仁謂左相呂大防曰：「此路自乾興以來，荊棘近七十年，吾輩開之，恐自不免. 」大防遂不敢言. 及確新州命下，純仁於宣仁后簾前言：「聖朝宜務寬厚，不可以語言文字之間曖昧不明之過，誅竄大臣. 今舉動宜與將來為法，此事甚不可開端也. 且以重刑除惡，如以猛藥治病，其過也，不能無損焉. 」又與王存諫於哲宗，退而上疏，其略云：「蓋如父母之有逆子，雖天地鬼神不能容貸，父子至親，主於恕而已. 若處之必死之地，則恐傷恩. 」確卒貶新州.
大防奏確黨人甚盛，不可不問. 純仁面諫朋黨難辨，恐誤及善人. 遂上疏曰：「朋黨之起，蓋因趣向異同，同我者謂之正人，異我者疑為邪黨. 既惡其異我，則逆耳之言難至；既喜其同我，則迎合之佞日親. 以至真偽莫知，賢愚倒置，國家之患，率由此也. 至如王安石，止因喜同惡異，遂至黑白不分，至今風俗，猶以觀望為能，後來柄臣，固合永為商鑑. 今蔡確不必推治黨人，旁及枝葉. 臣聞孔子曰：『舉直錯諸枉，能使枉者直. 』則是舉用正直，而可以化枉邪為善人，不仁者自當屏迹矣. 何煩分辨黨人，或恐有傷仁化. 」司諫吳安詩、正言劉安世交章擊純仁黨確，純仁亦力求罷.
召還，復拜右僕射. 因入謝，宣仁后簾中諭曰：「或謂卿必先引用王覿、彭汝礪，卿宜與呂大防一心. 」對曰：「此二人實有士望，臣終不敢保位蔽賢，望陛下加察. 」純仁將再入也，楊畏不悅，嘗有言，純仁不知. 至是，大防約畏為助，欲引為諫議大夫. 純仁曰：「諫官當用正人，畏不可用. 」大防曰：「豈以畏嘗言公邪？」純仁始知之. 後畏叛大防，凡有以害大防者，無所不至. 宣仁后寢疾，召純仁曰：「卿父仲淹，可謂忠臣. 在明肅皇后垂簾時，唯勸明肅盡母道；明肅上賓，唯勸仁宗盡子道. 卿當似之. 」純仁泣曰：「敢不盡忠. 」
宣仁后崩，哲宗親政，純仁乞避位. 哲宗語呂大防曰：「純仁有時望，不宜去，可為朕留之. 」且趣入見，問：「先朝行青苗法如何？」對曰：「先帝愛民之意本深，但王安石立法過甚，激以賞罰，故官吏急切，以致害民. 」退而上疏，其要以為「青苗非所當行，行之終不免擾民也」.
是時，用二三大臣，皆從中出，侍從、臺諫官，亦多不由進擬. 純仁言：「陛下初親政，四方拭目以觀，天下治亂，實本於此. 舜舉皋陶，湯舉伊尹，不仁者遠. 縱未能如古人，亦須極天下之選. 」又羣小力排宣仁后垂簾時事，純仁奏曰：「太皇保佑聖躬，功烈誠心，幽明共監，議者不恤國事，一何薄哉. 」遂以仁宗禁言明肅垂簾事詔書上之. 曰：「望陛下稽倣而行，以戒薄俗. 」
蘇轍論殿試策問，引漢昭變武帝法度事. 哲宗震怒曰：「安得以漢武比先帝？」轍下殿待罪，眾不敢仰視. 純仁從容言：「武帝雄才大略，史無貶辭. 轍以比先帝，非謗也. 陛下親事之始，進退大臣，不當如訶叱奴僕. 」右丞鄧潤甫越次曰：「先帝法度，為司馬光、蘇轍壞盡. 」純仁曰：「不然，法本無弊，弊則當改. 」哲宗曰：「人謂秦皇、漢武. 」純仁曰：「轍所論，事與時也，非人也. 」哲宗為之少霽. 轍平日與純仁多異，至是乃服謝純仁曰：「公佛地位中人也. 」轍竟落職知汝州.
純仁凡薦引人材，必以天下公議，其人不知自純仁所出. 或曰：「為宰相，豈可不牢籠天下士，使知出於門下？」純仁曰：「但朝廷進用不失正人，何必知出於我邪？」哲宗既召章惇為相，純仁堅請去，遂以觀文殿大學士加右正議大夫知潁昌府. 入辭，哲宗曰：「卿不肯為朕留，雖在外，於時政有見，宜悉以聞，毋事形迹. 」徙河南府，又徙陳州. 初，哲宗嘗言：「貶謫之人，殆似永廢. 」純仁前賀曰：「陛下念及此，堯、舜用心也. 」
既而呂大防等竄嶺表，會明堂肆赦，章惇先期言：「此數十人，當終身勿徙. 」純仁聞而憂憤，欲齋戒上疏申理之. 所親勸以勿為觸怒，萬一遠斥，非高年所宜. 純仁曰：「事至於此，無一人敢言，若上心遂回，所繫大矣. 不然，死亦何憾. 」乃疏曰：「大防等年老疾病，不習水土，炎荒非久處之地，又憂虞不測，何以自存. 臣曾與大防等共事，多被排斥，陛下之所親見. 臣之激切，止是仰報聖德. 向來章惇、呂惠卿雖為貶謫，不出里居. 臣向曾有言，深蒙陛下開納，陛下以一蔡確之故，常軫聖念. 今趙彥若已死貶所，將不止一蔡確矣. 願陛下斷自淵衷，將大防等引赦原放. 」疏奏，忤惇意，詆為同罪，落職知隨州.
居三年，徽宗即位，欽聖顯肅后同聽政，即日授純仁光祿卿，分司南京，鄧州居住. 遣中使至永賜茶藥，諭曰：「皇帝在藩邸，太皇太后在宮中，知公先朝言事忠直，今虛相位以待，不知目疾如何，用何人醫之. 」純仁頓首謝. 道除右正議大夫、提舉崇福宮. 不數月，以觀文殿大學士、中太一宮使詔之. 有曰：「豈唯尊德尚齒，昭示寵優；庶幾鯁論嘉謀，日聞忠告. 」純仁以疾，捧詔而泣曰：「上果用我矣，死有餘責. 」徽宗又遣中使賜茶藥，促入覲，仍宣渴見之意.
純仁乞歸許養疾，徽宗不得已許之. 每見輔臣問安否，乃曰：「范純仁，得一識面足矣. 」遂遣上醫視疾. 疾小愈，丐以所得冠帔改服色酬醫. 詔賜醫章服，令以冠帔與族姪. 疾革，以宣仁后誣謗未明為恨. 呼諸子口占遺表，命門生李之儀次第之. 其略云：「蓋嘗先天下而憂，期不負聖人之學，此先臣所以教子，而微臣資以事君. 」又云：「惟宣仁之誣謗未明，致保佑之憂勤不顯. 」又云：「未解疆埸之嚴，幾空帑藏之積. 有城必守，得地難耕. 」凡八事. 建中靖國改元之旦，受家人賀. 明日，熟寐而卒，年七十五. 詔賻白金三十兩，敕許、洛官給其葬，贈開府儀同三司，謚曰忠宣，御書碑額曰「世濟忠直之碑」.
純仁性夷易寬簡，不以聲色加人，誼之所在，則挺然不少屈. 自為布衣至宰相，廉儉如一，所得奉賜，皆以廣義莊；前後任子恩，多先疏族. 沒之日，幼子、五孫猶未官. 嘗曰：「吾平生所學，得之忠恕二字，一生用不盡. 以至立朝事君，接待僚友，親睦宗族，未嘗須臾離此也. 」每戒子弟曰：「人雖至愚，責人則明；雖有聰明，恕己則昏. 苟能以責人之心責己，恕己之心恕人，不患不至聖賢地位也. 」又戒曰：「六經，聖人之事也. 知一字則行一字. 要須『造次顛沛必於是』，則所謂『有為者亦若是』爾. 豈不在人邪？」
弟純粹在關陝，純仁慮其於西夏有立功意. 與之書曰：「大輅與柴車爭逐，明珠與瓦礫相觸，君子與小人鬥力，中國與外邦校勝負，非唯不可勝，兼亦不足勝，不唯不足勝，雖勝亦非也. 」親族有請教者，純仁曰：「惟儉可以助廉，惟恕可以成德. 」其人書於坐隅. 有文集五十卷，行于世. 子正平、正思.
雨夜花
雨夜花者，一九三四年撰，臺灣閩南語民謠也. 譜鄧雨賢，詞周添旺.
史
斯撰時，蓋童歌也，曰〈春天〉；一九三四，古倫美亞之工周添旺，以應酬故，之棧，聞酒女身世，悲而嘆，遂撰為詞，借〈春天〉調，遽傳唱全台.
是曲甚為台民喜，日府遂改詞為〈榮譽之軍夫〉，以期臺民得為天皇捐軀.
據
分類:日治臺灣歌曲
本巢市
本巢市屬日本岐阜縣.
沿革
平成十六年，本巢郡：本巢町、眞正町、絲貫町、根尾村合、而成.
地理
東靠關市、山縣市、岐阜市、本巢郡北方町，南臨瑞穗市，西伴揖斐郡大野町、同郡揖斐川町，北接福井縣大野市.
它典
分類:中部地方區劃
一人之下
《一人之下》，中國漫畫也. 米二著. 二〇一五年，初宣於騰訊動漫. 亦有動畫.
其事
張楚嵐祖父遺體被盜，復有女曰馮寶寶者登門. 張楚嵐，急解祖及身密，寶寶全無記憶，而有「不死」之長. 楚嵐必欲知祖父之事，必欲自見，遂有其事.
人物
分類:中華人民共和國漫畫
分類:平成動畫
廣義相對論
廣義相對論者，愛因斯坦所創. 以引力為時空彎曲，可釋諸事，萬物之理者，今以其曰完備.
初，愛因斯坦創狹義相對論，中無引力，甚苦，梭巡數年，乃作廣相. 自牛頓以迄當時之人，皆以為引力乃力之壹，唯愛因斯坦獨疑之，以之為時空彎曲，用釋諸疑，皆可，遂成愛因斯坦大名.
分類:物理 分類:基礎之文
雨冰
雨冰，亦稱凍雨、雨雪，言天本降雪，中盡化雨，遇物而冰也. 雨冰之成，非偶然也. 時蒼穹三分，上者極寒，殆盡為雪；中者和暖，雪悉融焉；下者復寒，然雨不冰.
或曰，極寒而不冰，何故﹖蓋因水之為冰，必有核晶，方能成事. 夫核晶者，微物也，譬若塵埃. 時中下二層，交在千米之空，鮮有微塵，是以水入下寒而不冰. 迨近地焉，乃遇諸物，以為核晶，遂亟冰焉. 此亦過冷之謂也.
雨冰之臨，景色淒美，而苦萬物. 蓋車毀樹倒於冰之重，獸死鳥亡於冰之封也.
平陰縣
平陰縣，位魯之西，以「東原底平，濟水之陰」名之. 其地產玫瑰，亦稱玫城. 平陰之名，始見《左傳》. 隨大業始建縣，與盧縣並置. 民三十七萬四千有奇.
區劃
轄二街道，曰錦水、曰榆山. 轄六鎮，曰安城、曰玫瑰、曰東阿、曰孔村、曰孝直、曰洪範池.
以利亞
縮圖|右|以利亞 以利亞，天主教作厄里亞，意「耶和華是吾之神」，亦作「耶和華是吾之力」. 以色列先知，提斯比人也.
傳其不知從何處來，忽遇神迎之，或謂其為活神也.
列王時，以色列分之南北，諸王無道、敗壞；故為先知最多之時. 然眾先知中，唯以利亞最著.
時亞哈為以色列王，其娶耶洗別為妻. 耶洗別為西頓王之女，乃兇惡之婦也.
耶洗別尊巴力，故以色列人皆舍耶和華，亦尊巴力. 亞哈以媚之，尤在撒瑪立亞為巴力築壇，而始迫耶和華之徒. 耶洗別害耶和華之先知，養巴力之先知凡四百五十. 及亞哈離道，神乃召以利亞.
及亞哈謝立，從其父母，亦行惡，常慢神. 亞哈謝病，不問於神，神示以利亞傳戒，亞哈謝不悛，反遣兵捕以利亞，以利亞以上帝之名，使火降，以滅惡王.
以利亞以除假神，使民歸正途，又立學，遂升於天.
其徒即以利沙，後亦為先知.
引據
《耶經》
分類:以色列王國列傳
戀愛占卜師
戀愛占卜師，日本漫畫也. 平成十一年初佈告於《喬》. 日版付梓於小學館，臺灣中文版付梓於青文出版社. 亦有動畫. 平成十三年三月初五初映於東京放送電視臺.
分類:平成漫畫 分類:平成動畫
小紅豆
《小紅豆》，日本漫畫也. 秋元康作，木村千歌繪，平成四年初佈告於《仲良》. 日版付梓於講談社，臺灣中文版付梓於長鴻出版社. 亦有動畫. 平成七年四月初四初映於日本放送協會.
緣起
有小學五年生，名野山梓，渾號小紅豆. 某日，一轉學生名曰小笠原勇之助，英俊瀟灑，梓見之，怦然心動，遂慕之.
分類:平成漫畫 分類:平成動畫
冒頓單于
冒頓單于，攣鞮氏，冒頓為名，頭曼單于之子，匈奴二世單于也.
其父先立為太子，後有愛閼氏，生少子，欲廢冒頓而立少子，乃使冒頓質於月氏. 頭曼欲借月氏殺冒頓，乃急擊月氏，冒頓盜其善馬亡歸. 頭曼以為壯，令將萬騎.
冒頓作箭，習勒其騎射，令曰：「箭所射而不悉射者斬. 」行獵獸，射冒頓愛妻、單于善馬，有不射者皆斬之. 如此數次，冒頓知其左右可用，從其父頭曼單于獵，以箭射頭曼，其左右皆射之. 冒頓盡誅其後母與弟及大臣不聽從者，自立為單于.
冒頓旣立，四面用兵，東襲東胡，西擊月氏，南併樓煩、白羊河南王，並復收秦所奪匈奴之地，與漢關故河南塞，至朝那、膚施，北服丁零、渾庾、屈射、鬲昆、薪犁. 於是匈奴貴人大臣皆服，以冒頓為賢.
漢文帝六年，冒頓崩，以子稽粥繼立.
青森縣
靑森者，日本之縣也，處本州. 治在靑森市. 古曰陸奧國一部.
它典
分類:東北地方區劃‎
吳激
吳激，字彥高，金建州人. 父拭，宋進士，官終朝奉郎、知蘇州. 激，米芾之婿也. 工詩能文，字畫俊逸，得芾筆意. 尤精樂府，造語清婉，哀而不傷. 將宋命至金，以知名留不遣，命為翰林待制. 皇統二年，出知深州，到官三日卒. 詔賜其子錢百萬、粟三百斛、田三頃以周其家. 有《東山集》十卷行於世. 東山，其自號也.
姚廣孝
姚廣孝，長洲人，本醫家子. 年十四，度為僧，名道衍，字斯道. 事道士席應真，得其陰陽術數之學. 嘗遊嵩山寺，相者袁珙見之曰：「是何異僧！目三角，形如病虎，性必嗜殺，劉秉忠流也. 」道衍大喜.
洪武中，詔通儒書僧試禮部. 不受官，賜僧服還. 經北固山，賦詩懷古. 其儕宗泐曰：「此豈釋子語耶？」道衍笑不答. 高皇后崩，太祖選高僧侍諸王，為誦經薦福. 宗泐時為左善世，舉道衍. 燕王與語甚合，請以從. 至北平，住持慶壽寺. 出入府中，跡甚密，時時屏人語. 及太祖崩，惠帝立，以次削奪諸王. 周、湘、代、齊、岷相繼得罪. 道衍遂密勸成祖舉兵. 成祖曰：「民心向彼，奈何？」道衍曰：「臣知天道，何論民心. 」乃進袁珙及卜者金忠. 於是成祖意益決. 陰選將校，勾軍卒，收材勇異能之士. 燕邸，故元宮也，深邃. 道衍練兵後苑中. 穴地作重屋，繚以厚垣，密甃翎甋瓶缶，日夜鑄軍器，畜鵝鴨亂其聲. 建文元年六月，燕府護衛百戶倪諒上變. 詔逮府中官屬. 都指揮張信輸誠於成祖，成祖遂決策起兵. 適大風雨至，檐瓦墮地，成祖色變. 道衍曰：「祥也. 飛龍在天，從以風雨. 瓦墮，將易黃也. 」兵起，以誅齊泰、黃子澄為名，號其眾曰「靖難之師. 」道衍輔世子居守. 其年十月，成祖襲大寧，李景隆乘間圍北平. 道衍守禦甚固，擊卻攻者. 夜縋壯士擊傷南兵. 援師至，內外合擊，斬首無算. 景隆、平安等先後敗遁. 成祖圍濟南三月，不克. 道衍馳書曰：「師老矣，請班師. 」乃還. 復攻東昌，戰敗，亡大將張玉，復還. 成祖意欲稍休，道衍力趣之. 益募勇士，敗盛庸，破房昭西水寨. 道衍語成祖：「毋下城邑，疾趨京師. 京師單弱，勢必舉. 」從之. 遂連敗諸將於淝河、靈璧，渡江入京師.
成祖即帝位，授道衍僧錄司左善世. 帝在藩邸，所接皆武人，獨道衍定策起兵. 及帝轉戰山東、河北，在軍三年，或旋或否，戰守機事皆決於道衍. 道衍未嘗臨戰陣，然帝用兵有天下，道衍力為多，論功以為第一. 永樂二年四月，拜資善大夫、太子少師. 復其姓，賜名廣孝，贈祖父如其官. 帝與語，呼少師而不名. 命蓄髮，不肯. 賜第及兩宮人，皆不受. 常居僧寺，冠帶而朝，退仍緇衣. 出振蘇、湖，至長洲，以所賜金帛散宗族鄉人. 重修《太祖實錄》，廣孝為監修. 又與解縉等纂修《永樂大典》. 書成，帝褒美之. 帝往來兩都、出塞北征，廣孝皆留輔太子於南京. 五年四月，皇長孫出閣就學，廣孝侍說書.
十六年三月，入覲，年八十有四矣，病甚，不能朝，仍居慶壽寺. 車駕臨視者再，語甚歡，賜以金唾壺. 問所欲言，廣孝曰：「僧溥洽繫久，願赦之. 」溥洽者，建文帝主錄僧也. 初，帝入南京，有言建文帝為僧遁去，溥洽知狀，或言匿溥洽所. 帝乃以他事禁溥洽. 而命給事中胡濙等遍物色建文帝，久之不可得. 溥洽坐繫十餘年. 至是，帝以廣孝言，即命出之. 廣孝頓首謝. 尋卒. 帝震悼，輟視朝二日，命有司治喪，以僧禮葬. 追贈推誠輔國協謀宣力文臣、特進榮祿大夫、上柱國、榮國公，謚恭靖. 賜葬房山縣東北. 帝親製神道碑誌其功. 官其養子繼尚寶少卿.
醇
醇者，官品也，式R-OH. 羥基其特徵官能團而名之. 性稍躍，乃易燃液體也，親水親油，乃溶劑之極品. 消毒火酒（含異丙醇）、酒（含乙醇）者皆有之.
姚廣孝
廣孝少好學，工詩. 與王賓、高啟、楊孟載友善. 宋濂、蘇伯衡亦推獎之. 晚著《道餘錄》，頗毀先儒，識者鄙焉. 其至長洲，候同產姊，姊不納. 訪其友王賓，賓亦不見，但遙語曰：「和尚誤矣，和尚誤矣. 」復往見姊，姊詈之. 廣孝惘然. 洪熙元年，加贈少師，配享成祖廟庭. 嘉靖九年，世宗諭閣臣曰：「姚廣孝佐命嗣興，勞烈俱有. 顧係釋氏之徒，班諸功臣，侑食太廟，恐不足尊敬祖宗. 」於是尚書李時偕大學士張璁、桂萼等議請移祀大興隆寺，太常春秋致祭. 詔曰：「可」.
保定市
保定市在中華人民共和國河北省. 昔直隸總督府所在. 春秋之時，始有此城，至於方今，約三千年有奇. 堯|堯帝故里也. 是地方語，保定話也.
醇
醇之子類甚繁：論其烴基之異，蓋分飽和醇、不飽和醇、脂環醇、芳香醇也；論其烷基之多寡，分伯（一級醇）、仲（二級醇）、叔（三級醇）三者；論其羥基之數，曰一元、二元、三元之類. 羥基多於二者，皆謂之多元醇.
保定市
史
周赦王二十年，燕昭王置此水草之地立城，曰廣養城，以牧馬.
醇
乙醇者，常見之徒也. 製以千年，用以千年，可殺菌亦可製酒，亦用製溶劑、作原料矣.
效性
其效多見者有四，曰代效（鹵代反應），曰失水（失水反應），曰氧效（氧化反應）、曰酯化（酯化反應）. 代效者，以鹵素取羥基代之，得鹵代烷. 失水者，消去反應也，去羥基、一氫者，得烯烴、水.
保定市
史
漢高祖十一年，始建樂鄉城，置樂鄉縣，屬信都國，保定始設縣. 又有樊輿縣、樊輿候國，乃中山靖王劉勝之子樊輿侯劉修之封地也.
王莽改制，曰樂丘，西漢廢.
西晉重置，屬高陽國. 未幾，北魏新置清苑縣，與樂鄉縣同屬高陽郡. 北齊清苑、樂鄉均廢入永寧，後改永寧為樂鄉.
醇
效性
至于氧效，伯醇者受氧得醛，再而得羧酸，仲醇者生酮，而叔醇者，繫羥基之碳無氫也，故性穩而不受氧矣. 酯化者，並羧酸者而得酯、水矣.
[[Category:醇]]
保定市
史
唐屬河北道莫州.
元時設保定路
明時廢路置府
清時直隸巡撫遷至保定，後廢巡撫，設總督.
一九四八年二月，保定解放，立保定市.
一九四九年八月，立為河北省會，後複遷天津，石家莊.
二〇一七年，立雄安新區，謂之曰「千年大計」.
它典
分類:河北省區劃
宮若市
宮若者，日本福岡縣之市也.
沿革
平成十八年、鞍手郡：宮田町、若宮町合而成.
它典
分類:九州地方區劃‎
公曆十月廿三日
十月廿三日者，公曆之二百九十六日也（閏年之二百九十七日），距歲暮餘六十九日.
銅
銅者，化學元素也，符號Cu，原子序廿九，屬過渡金屬、五金. 歷朝用以鑄錢，所耗甚廣. 《史記》【平準書】載：「金有三等，黃金為上，銀|白金為中，赤金為下. 」赤金即銅也. 其原質色紅棕，俗謂紅銅，亦稱紫銅. 與他金合，則為青、白諸色，鏽則綠. 性能伸展延長，可壓之為板，抽之為絲，傳熱、電之能唯亞於銀而價廉，故常用以製鍋及電線等物.
產地
多產於山中，曰銅山. 穴山而攻，置為銅坑，凡銅坑所在有之. 《山海經》曰：「出銅之山四百三十七. 」以贛、滇、吐蕃為最盛，今供中國用者，半出於三地. 湖廣為次之，其大冶、陽新、石菉之地，多產美礦. 餘者散佈，見於新疆天山、阿舍勒，黑省多寶山，安徽銅陵. 境外如美利堅，智利諸國，皆有盛產，近世自海舶來，而貿於東南.
開採
凡礦出銅山者，夾土帶石. 穴鑿數丈得之，有銅砂在內，形狀不一，或大或小，或明或暗，或如鍮石、姜鐵. 有礦皮包其外，狀如姜石而有銅星，名銅璞. 淘冼去其土滓，然後入爐煎煉，其熏蒸傍溢者，為自然銅，亦曰石髓鉛. 棄物再冶，仍有銅液流出，故可反復煎煉之.
出山與出爐但有紅銅，然以爐坩石或倭鉛參和，可轉色為黃銅；以砒霜等藥混煉，可得白銅；與礬、硝等藥製煉，可得青銅，黃白青三者，各有妙用，不復累述.
冶煉
依銅質而擇冶術，若有礦不雜鉛、銀者，洪爐單煉即可，其法如下：取煤炭百斤碾為粉，鼓風灼入爐內，以瓦罐載銅十斤，繼而添爐坩石六斤，並坐於爐內熔化. 後因爐坩石煙盛，有飛損，改用倭鉛. 每紅銅六斤，入倭鉛四斤，先後入瓦罐熔化. 冷定取出，即成黃銅.
礦若有與鉛同體者，其煎煉爐法如下：傍通高低二孔，鉛質先化從上孔流出，銅質後化從下孔流出. 又有東夷銅，其托體銀礦內，入爐煉時，銀結於面，銅沉於下.
鐵
鐵，化學元素也，符號為Fe，原子序廿六，屬過渡金屬、五金. 性剛，入火鍛延，淬火強韌. 戰國紛亂，浸以代銅，遂作萬械. 《說文》謂「黑金」.
性
鐵硬甚，然純鐵之硬者，不及其合金. 鐵之煉時，碳融之中，得鋼. 碳富者曰生鐵，碳寡者曰熟鐵. 然碳易使鐵鏽，故人常除鋼中之碳. 若再融他金於其中，則得合金.
產地
遼東鞍山，內蒙白雲鄂博，湖北大冶，四川攀枝花，皆產鐵，華夏所藏，近半出於四地. 河北邯鄲、邢臺，安徽馬鞍山，亦有所儲. 較諸俄羅斯、巴西、加拿大、澳洲、美利堅等國，產量則有不足.
礦生
鐵礦繁生平陽崗埠，淺浮土面，不生深穴，出土即至鐵場，或以舟運，故價廉於別礦. 其質有赤、褐、磁等；若驗其狀，則有土錠、碎砂之別.
土錠者，土生黑塊. 形似秤錘，捻而為碎. 起冶煎煉，浮者拾之，又乘水濕後起之，拾其塊土，方可入爐. 碎砂者，一拋土模，即現其形，取以淘洗入爐，熔而同於錠鐵.
嗶哩嗶哩
嗶哩嗶哩，或謂之「嗶站」，所以致影視之娱於網絡，而評議以彈幕. 屬上海幻電公司. 西元二千九年六月廿日，徐逸立之. 逸，中國人也. 初，以「好初音者」聞. 次年一月廿四，更爲今名. 其視像之上傳也有制，但在簿者可爲之. 設十五區：曰動畫、曰番劇、曰國創、曰音樂、曰舞蹈、曰遊戲、曰科技、曰數碼、曰生活、曰鬼畜、曰時尚、曰廣告、曰娛樂、曰影視、曰放映廳.
鐵
礦生
亦有鐵塊生自隕石，自天降，謂之隕鐵. 若落於沙漠之類水不存之地，則能長存. 古人或于沙漠拾隕鐵，于得煉鐡之術前得鐵器.
嗶哩嗶哩
按夫嗶哩嗶哩之名，固御坂美琴之別號. 美琴，《科學超電磁砲》與《魔法禁書目錄》所幻設也.
鐵
冶煉
冶鐵之爐，古取鹽土、泥而成，稱泥爐. 傍山穴為之，或用巨木匡圍，塑以鹽泥，匠者窮月之力，不容造次，鹽泥若稍有罅隙，則盡棄全功. 今法改高爐，高爐者，蓋泥爐之變也，殼乃鋼制，內附燒磚，遠視其形若甏，上下分五部，曰喉、身、腰、腹、缸.
華製新漢語
華製新漢語者，與和製漢語相對，謂西學東漸以降，華人自譯之語. 大抵以嚴譯、《萬國公法》、《英華字典》、《海國圖志》、《幾何原本》等為其選. 而《萬國公法》、《海國圖志》傳日本，復轉為東譯之先階，至今襲用. 而嚴譯則多廢矣，獨邏輯、圖騰、烏托邦等數語傳耳.
海津市
海津市屬日本岐阜縣.
沿革
平成十七年，海津郡：海津町、平田町、南濃町合而成. 而海津郡廢.
地理
東靠羽島市、愛知縣稻澤市、同愛西市，南臨三重縣桑名市，西伴三重縣員辨市，北接養老郡養老町、安八郡輪之內町.
它典
分類:中部地方區劃
嗶哩嗶哩
按滬瀆之間，有男子籃球隊. 十六年十月十三日，嗶哩嗶哩遺金贊助之，乃更隊名，曰「上海嗶哩嗶哩籃球隊」. 嚮者則云「上海大鯊魚籃球俱樂部」.
鐵
冶煉
一爐載礦土二千斤有奇，煤炭碎而為粉，風箱扇入爐中，內焰騰盛，以熔礦. 須臾成鐵液，自爐腰孔出. 爐孔先塞以泥，間或出鐵一陀. 既出，即叉泥塞，鼓風再熔. 凡造生鐵為冶鑄用者，就此流為長條、圓塊範內取用.
嗶哩嗶哩
據
分類:中華人民共和國互聯網
鐵
冶煉
若造熟鐵，其術似煉鋼，不復累述.
北冰洋
北冰洋，一作北溟，乃五大洋最寒、最淺、最小者也，均深度僅一千又九十七米也. 方圓一千四百七十五萬平方公里，不及太平洋之十一. 最深處五千五百二十七米於格陵蘭島之東北也. 以北極點為中，為美洲、歐亞所圍. 多有浮冰於海上矣. 北冰洋跨經度三百六十，蓋其為跨經度最大之洋也. 其地苦寒，故多年無人問津，唯有土著因紐特族居之於其海濱，世代漁獵為生. 十六世紀，有泰西之航海者嘗闢航道於此處，然因船舶不堅，常為浮冰所破，多有殉難之事. 至十九世紀中，始勉為通. 後蘇聯遣破冰船行之，遂通. 因其自然環境特異，故其地極有格致之意義. 是以各國格致學家常乘船至此，或設考察站於濱，終年駐之. 中國亦嘗遣雪龍號科考船往之. 此地亦富石油，周邊各國遂設鑽井采之. 近，因地球日暖，水溫漸暖而浮冰日少，故船舶易於行之，然其原有之生物，如北極熊者，多受匱乏之害. 格致學家嘗曰：「廿年以後，北冰洋恐無冰也. 」
公曆十月廿五日
十月廿五日者，公曆之二百九十八日也（閏年之二百九十九日），距歲暮餘六十七日.
章母
章母（中古拼音：cjang），中古漢音聲母也，正齒音，隸章組，全清. 莊章合流，成照，因處三等，稱之照三.
擬音
學家皆擬/t͡ɕ/.
古今音變
當世漢語分平捲舌者，有三型：南京、濟南、昌徐. 三型章母皆捲. 不分平捲者，作全清齒音，派陰聲調.
無論吳漢，皆讀さ行.
轉精.
仍章，派陰聲調.
古今對照（一欄例字，二欄切韻，三欄官話，四欄粵語，五欄吳語，六欄日語，七欄韓語，八欄越南語）
巴達克山
巴達克山者，中亞古國也. 在葉爾羌西千餘里，居蔥嶺右偏. 由伊西洱庫爾西稍南行，渡噴赤河至其國. 有城郭，部落繁盛，戶十萬餘. 其酋戴紅氈小帽，束以錦帕，衣錦氈衣，腰系白絲絛，黑革鞮. 其民人帽頂制似葫蘆，邊飾以皮，衣黃褐，束白絲絛，黑革鞮，亦有用黃牛皮者. 婦人不冠，被髮雙垂，衣紫氈，餘與男子同. 其國負山險，田地腴美，築室以居，耕而兼牧獵.
乾隆二十四年八月，回酋博羅尼都、霍集占兄弟敗奔巴達克山，富德率師至其地，以博羅尼都、霍集占逆狀諭示巴酋素爾坦沙，令擒獻. 時二賊竄入巴達克山之錫克南村，詭稱假道往墨克祖國，大肆劫掠. 素爾坦沙縛博羅尼都，而以兵攻霍集占於阿爾渾楚哈嶺. 霍集占退保齊那爾河，不能支，傷背及乳，擒之，囚於柴劄布. 柴劄布者，系囚處也. 素爾坦沙遣使詣軍門投款，且報擒二賊. 富德令獻俘，進軍瓦罕城以待. 是時溫都斯坦方以兵臨巴達克山，謀劫霍集占兄弟. 霍集占陰通巴達克山仇國塔爾巴斯. 會謀泄，素爾坦沙遷霍集占兄弟密室，以二百人圍而殺之，刃其馘以獻，並率其部落十萬戶及鄰部博羅爾三萬戶以降. 二十五年，遣額莫爾伯克朝京師，貢刀斧及八駿馬. 二十七年，再遣使來朝. 二十八年，貢馬、犬、鳥銃、腰刀. 後其國為阿富汗所並. 巴達克山酋所居地曰維薩巴特，在喀克察河上. 噴赤河自瓦罕帕米爾流入境，繞其東北，喀克察河西流入之，下流為阿母河. 唐書言竭盤陀國治蔥嶺負徙多河，即巴達克山地也.
耶洗別
縮圖|右|耶洗別 耶洗別，西頓王謁巴力之女，以色列七世王亞哈王后也. 其誘亞哈，乃於以色列之都造巴力廟. 巴力者，即太陽神也. 又豎亞舍拉之木. 亞舍拉者，即生育女神也. 而巴力與亞舍拉，皆假神也. 故使真神耶和華大怒之.
耶洗別素陰毒，專制朝政，乃於奉耶和華之國，殺耶和華之眾先知. 而供事亞舍拉之先知凡四百人，又有巴力之先知凡四百五十人.
耶和華有先知以利亞，聚以色列人至迦密頂，倚耶和華之權，證耶洗別所供之巴力為假神，使以色列人殺其假神之先知，故耶洗別大怒，誓欲殺以利亞，而以利亞脫其禍也.
耶洗別又佐其夫亞哈奪拿伯之葡萄園，乃使人誣拿伯，以石投拿伯，拿伯遂死.
以耶洗別大惡，先知以利亞言曰：「犬將啖其肉也. 」
亞哈死十一年，耶和華立耶戶作以色列王，命耶戶殺亞哈之族，罰耶洗別害眾先知之罪. 耶戶將兵先殺耶洗別之子，遵耶和華之言，棄其屍於拿伯之田，又圍耶洗別之宮.
耶洗別擦粉櫛之，欲體面而死. 自窗外觀之，耶戶仰首云：「上之人誰從我，以之投下？」時有太監二、三者，以耶洗別上投之，死於牖下，其血濺於壁及馬上. 耶戶驅馬踏其身，進至王宮. 耶戶食畢，思耶洗別為王后，令人往葬之，而田之犬，已食其肉，惟頭與足與掌矣.
分類:以色列王國列傳
子貢
端木賜，字子貢，衛人也，以字行. 仲尼弟子，周景王二十五年生. 利口巧辭，子以「瑚璉之器」許之.
初，田常欲亂於齊，謀伐魯，以出高、國、鮑、晏四家之兵. 邦有難，子路、子張、子石俱請使齊以止常，子弗許. 賜請，乃許之. 使齊、吳、越、晉，各說其君，十年而存魯、亂齊、破吳、强晉、霸越.
賜尊子及顏回甚矣，以天階、日月比孔子，謂回聞一以知十，而己止聞一以知二. 好廢舉，與時轉貨貲，家累千金，子遊列國，多以賜資.
魯法，國人為人臣妾於諸侯，有能贖之者，取其金於府. 賜贖於諸侯不取金. 子曰：「賜失之矣. 自今以往，魯人不贖人矣. 取其金則無損於行，不取其金則不復贖人矣. 」
賜終於齊，其年不詳. 後世以「端木遺風」譽商賈之有德者. 其善貨貲，故亦有奉為財神者.
大垣市
大垣市屬日本岐阜縣.
沿革
大正七年，安八郡大垣町爲大垣市.
昭和三年，倂安八郡北杭瀨村之一部. 九年，倂安八郡南杭瀨村. 十年，倂安八郡多藝島村. 十一年，倂安八郡安井村. 十五年，倂不破郡：宇留生村、靜里村. 廿二年，倂不破郡綾里村、安八郡洲本村. 廿三年，倂安八郡：淺草村、川並村、牧村之一部. 廿四年，倂安八郡中川村. 廿六年，倂安八郡和合村. 廿七年，倂安八郡三城村. 廿九年，倂不破郡荒崎村. 四十二年，倂不破郡赤坂町.
己亥巴黎聖母院之火
西曆二〇一九年四月十五日，酉正三刻許 ，法京聖母院火. 自教堂閣樓始. 而後尖頂崩坍，屋瓦焚毁.
大垣市
沿革
平成十八年，倂安八郡墨俁町、養老郡上石津町.
己亥巴黎聖母院之火
法總統馬克宏倡重修聖母院，不數日，善款雲集，且三萬萬歐. 時，黃褙之亂稍安，民生猶匱，工聯深怨之. 謂彼富紳者流寧救古物，不救生人，抗議遂又起.
引據
分類:法國紀事
大垣市
它典
分類:中部地方區劃
李自成
李自成，米脂人，明萬曆三十四年生. 世居懷遠堡李繼遷寨，父守忠，無子，禱于華山，夢神告曰：「以破軍星為若子. 」已，生自成. 幼牧羊于邑大姓艾氏，及長，充銀川驛卒. 善騎射，鬥很無賴，數犯法. 知縣晏子賓捕之，將置諸死，脫去為屠. 天啟末，魏忠賢黨喬應甲為陝西巡撫，硃童蒙為延綏巡撫，貪黷不詰盜，盜由是始.
崇禎元年，陝西大饑，延綏缺餉，固原兵劫州庫. 白水賊王二，府谷賊王嘉胤，宜川賊王左掛、飛山虎、大紅狼等，一時並起. 有安塞馬賊高迎祥者，自成舅也，與饑民王大樑聚眾應之. 迎祥自稱闖王，大樑自稱大樑王. 二年春，詔以楊鶴為三邊總督，捕之. 參政劉應遇擊斬王二、王大樑，參政洪承疇擊破王左掛，賊稍稍懼. 會京師戒嚴，山西巡撫耿如𣏌勤王兵嘩而西，延綏總兵吳自勉、甘肅巡撫梅之煥勤王兵亦潰，與群盜合. 延綏巡撫張夢鯨恚死，承疇代之，召故總兵杜文煥督延綏、固原兵，便宜剿賊.
三年，王左掛、王子順、苗美等戰屢敗，乞降. 而王嘉胤掠延安、慶陽間，楊鶴撫之，不聽，從神木渡河犯山西. 是時，秦地所征曰新餉，曰均輸，曰間架，其目日增，吏因緣為奸，民大困. 以給事中劉懋議，裁驛站，山、陝遊民仰驛糈者，無所得食，俱從賊，賊轉盛. 兵部郎中李繼貞奏曰：「延民饑，將盡為盜，請以帑金十萬振之. 」帝不聽. 而嘉胤已襲破黃甫川、清水、木瓜三堡，陷府谷、河曲. 又有神一元、不沾泥、可天飛、郝臨庵、紅軍友、點燈子、李老柴、混天猴、獨行狼諸賊，所在蜂起，或掠秦，或東入晉，屠陷城堡. 官兵東西奔擊，賊或降或死，旋滅旋熾. 延安賊張獻忠亦聚眾據十八寨，稱「八大王」.
四年，孤山副將曹文詔破賊河曲，王嘉胤遁去. 已，復自岳陽突犯澤、潞，為左右所殺，其党共推王自用號紫金梁者為魁. 自用結群賊老回回、曹操、八金剛、掃地王、射塌天、閻正虎、滿天星、破甲錐、刑紅狼、上天老、蠍子塊、過天星、混世王等及迎祥、獻忠共三十六營，眾二十余萬，聚山西. 自成乃與兄子過往從迎祥，與獻忠等合，號闖將，未有名. 楊鶴撫賊不效被逮，洪承疇代鶴，張福臻代承疇，督諸將曹文詔、楊嘉謨剿賊，所向克捷，陝地略定. 而山西賊大盛，剽掠甯鄉、石樓、稷山、聞喜、河津間.
五年，賊分道四出，連陷大寧、隰州、澤州、壽陽諸州縣，全晉震動. 乃罷巡撫宋統殷，以許鼎臣代之，與宣大總督張宗衡分督諸將. 宗衡督虎在威、駕人龍、左良玉等兵八千人，駐平陽，責以平陽、澤、潞四十一州縣. 鼎臣督張應昌、頗希牧、艾萬年兵七千人，駐汾州，責以汾、太、沁遼三十八州縣. 賊亦轉入磨盤山，分眾為三：「閻正虎據交城、文水，窺太原；邢紅狼、上天龍據吳城，窺汾州；自用、獻忠突沁州、武鄉，陷遼州.
六年春，官兵共進力擊. 自用懼，乞降於故錦衣僉事張道浚. 約未定，陽和兵襲之. 賊怒，敗約去. 會總兵官曹文詔率陝西兵至，偕諸將猛如虎、虎大威、頗希牧、艾萬年、張應昌等合剿，屢戰皆大克，前後殺混世王、滿天星、姬關鎖、翻山動，掌世王、顯道神等，破自用、獻忠、老回回、蠍子塊、掃地王諸賊. 山西三大盜俱敗. 初，賊之破澤州也，分其眾，南逾太行，掠濟源、清化、修武，圍懷慶. 官軍擊之，賊遁走. 別賊復闌入西山，大掠順德、真定間. 大名道盧象升力戰劫賊. 賊自邢臺摩天嶺西下，抵武安，敗總兵左良玉，河北三府焚劫殆遍. 潞王上疏告急，兼請衛鳳、泗陵寢. 詔特遣總兵倪寵、王朴率京營兵六千人，與諸將並進. 賊聞之，欲從河內走太行. 文詔邀擊之，不敢進. 賊之敗於山西者，亦奔河北合營，迎祥、自成、獻忠、曹操、老回回等俱至. 京兵蹙其後，左良玉，湯九州等扼其前，連戰於青店、石岡、石坡、牛尾、柳泉、猛虎村，屢敗之. 賊欲逸，阻於河，大困. 賊素畏文詔、道浚，道浚先坐事遣戍，文詔轉戰秦、晉、河北，遇賊輒大克，御史復劾其驕倨，調大同總兵去. 賊遂詭辭乞降，監軍太監楊進朝信之，為入奏. 會天寒河冰合，賊突從毛家寨策馬徑渡. 河南諸軍無扼河者，賊遂連陷澠池、伊陽、盧氏三縣. 河南巡撫玄默率諸將盛兵待之，賊竄入盧氏山中，由間道直走內鄉，掠鄖陽，又分掠南陽、汝寧，入棗陽、當陽，逼湖廣. 巡撫唐暉斂兵守境. 犯歸、巴、夷陵等處，破夔州，攻廣元，逼四川，所在告急.
七年春，特設山、陝、河南、湖廣、四川總督，專辦賊，以延綏巡撫陳奇瑜為之，以盧象升撫治鄖陽，為奇瑜破賊延水關有威名，而象升曆戰陣知兵也. 於是奇瑜自均州入，與象升並進，師次烏林關，斬賊數千級. 賊走漢南，奇瑜以湖廣不足憂，引兵西擊. 始，賊自澠池渡河，高迎祥最強，自成屬焉. 及入河南，自成與兄子過結李牟、俞彬、白廣恩、李雙喜、顧君恩、高傑等自為一軍. 過、傑善戰，君恩善謀. 及奇瑜兵至，獻忠等奔商、雒，自成等陷於興安之車箱峽. 會大雨兩月，馬乏芻多死，弓矢皆脫，自成用君恩計，賄奇瑜左右，詐降. 奇瑜意輕賊，許之，檄諸將按兵毋殺，所過州縣為具糗傳送. 賊甫渡棧，即大噪，盡屠所過七州縣. 而略陽賊數萬亦來會，賊勢愈張. 奇瑜坐削籍，而自成名始著矣. 已，洪承疇代奇瑜，李喬巡撫陝西，吳甡巡撫山西. 大學士溫體仁謂甡曰：「流賊癬疥疾，勿憂也. 」未幾，西寧兵變，承疇甫受命而東，聞變遽返. 迎祥、自成遂入鞏昌、平涼、臨洮、鳳翔諸府數十州縣. 敗賀人龍、張天禮軍，殺固原道陸夢龍. 圍隴州四十餘日，承疇檄總兵左光先與人龍合擊，大破之. 會朝廷亦命豫、楚、晉、蜀兵四道入陝，迎祥、自成遂竄入終南山. 已而東出，陷陳州、靈寶、汜水、滎陽. 聞左良玉將至，移壁梅山、溱水間. 部賊拔上蔡，燒汝寧郛. 乃命承疇出關追賊，與山東巡撫硃大典並力擊，賊偵知之.
承疇方馳至汝州，命諸將左良玉、湯九州、尤世威、徐來朝、陳永福、張應昌分扼湖廣、河南、鄖陽諸關隘，召曹文詔為中軍. 迎祥、自成從終南山出，大掠富平、寧州. 老回回、獻忠、曹操、蠍子塊、過天星諸賊，聞承疇出關，先後皆走陝西，焚掠西安、平涼、鳳翔諸郡. 承疇亟還救，分遣諸將擊老回回等，令副總兵劉成功、艾萬年擊迎祥、自成于寧州. 萬年中伏戰死，文詔怒，復擊之，亦中伏戰死. 群賊乘勝掠地，火照西安城中. 承疇力禦之涇陽、三原間，決死戰，賊不得過. 獻忠、老回回等由他道轉突硃陽關，守關將徐來臣軍潰死，尤世威中箭遁. 於是群賊皆出關，分十三營東犯，而迎祥、自成獨留陝西.
時盧象升已改湖廣巡撫，總理直隸、河南、山東、四川、湖廣諸軍務. 詔承疇督關中，象升督關外. 賊亦分兵，迎祥略武功、扶風以西，自成略富平、固州以東. 承疇遣將追自成，小捷，至醴泉. 賊將高傑通于自成妻邢氏，懼誅，挾之來降. 承疇身追自成，大戰渭南、臨潼，自成大敗東走. 迎祥亦屢敗，東逾華陰南原，絕嶺，偕自成出硃陽關，與獻忠合. 冬十一月，群賊薄閿鄉，左良玉、祖寬禦之不克，遂陷陝州，進攻雒陽. 河南巡撫陳必謙督良玉、寬援雒陽，獻忠走嵩、汝. 迎祥、自成走偃師、鞏縣，略魯山、葉縣，陷光州，象升擊敗之確山.
九年春，迎祥、自成攻廬州，不拔. 陷含山、和州，殺知州黎弘業及在籍御史馬如蛟等. 又攻滁州，知州劉大鞏、太僕卿李覺斯堅守不下. 象升親督祖寬、羅岱、楊世恩等來援，戰于硃龍橋，賊大敗，屍咽水不流. 北攻壽州，故御史方震孺堅守. 折而西，入歸德，邊將祖大樂破之. 走密、登封，故總兵湯九州戰死. 分道犯南陽、裕州，必謙援南陽，象升援裕，令大樂等擊賊，殺迎祥、自成精銳幾盡. 賊復分兵再入陝，迎祥由鄖、襄趨興安、漢中，自成由南山逾商、雒，走延綏，犯鞏昌北境. 諸將左光先、曹變蛟破之，自成走環縣. 未幾，官軍敗于羅家山，盡亡士馬器仗，總兵官俞沖霄被執. 自成執復振，進圍綏德，欲東渡河，山西兵遏之. 復西掠米脂，呼知縣邊大綬，曰：「此吾故鄉也，勿虐我父老. 」遺之金，令修文廟. 將襲榆林，河水驟長，賊淹死甚眾，乃改道，從韓城而西. 時象升及大樂、寬等皆入援京師. 孫傳庭新除陝西巡撫，銳意滅賊. 秋七月，擒迎祥於盩啡，獻俘闕下，磔死. 於是賊黨乃共推自成為闖王矣. 是月，犯階、徽. 未幾犯鳳翔，渡渭河.
十年，犯涇陽、三原. 蠍於塊、過天星俱來會. 傳庭督變蛟連戰七日，皆克，蠍子塊降. 自成與過天星奔秦州. 入蜀，陷寧羌，破七盤關，陷廣元，總兵官侯良柱戰死，遂連陷昭化、劍州、梓潼、江油、黎雅、青川等州縣. 劍州知州徐尚卿、吏目李英俊、昭化知縣王時化、郫縣主簿張應奇、金堂典史潘夢科皆死. 進攻成都，七日不克，巡撫王維章坐避賊征.
十一年春，官軍敗賊梓潼，自成奔白水，食盡. 承疇、傳庭合擊于潼關原，大破之. 自成盡亡其卒，獨與劉宗敏、田見秀等十八騎潰圍，竄伏商、洛山中. 其年，獻忠降，自成勢益衰. 承疇改薊遼總督，傳庭改保定總督. 傳庭以疾辭，逮下獄. 二人去，自成稍得安. 總理熊文燦方主撫，諜者或報自成死，益寬之.
十二年夏，獻忠反穀城. 自成大喜，出收眾，眾復大集. 陝西總督鄭崇儉發兵圍之，令曰「圍師必缺. 」自成乃由缺走，突武關，往依獻忠. 獻忠欲圖之，覺，遁去. 楊嗣昌督師夷陵，檄令降，自成出謾語. 官軍圍自成于巴西、魚復諸山中，自成大困，欲自經，養子雙喜勸而止. 賊將多出降. 劉宗敏者，藍田鍛工也，最驍勇，亦欲降. 自成與步入叢祠，顧而歎曰：「人言我當為天子，盍卜之，不吉，斷我頭以降. 」宗敏諾，三卜三吉. 宗敏還，殺其兩妻，謂自成曰：「吾死從君矣. 」軍中壯士聞之，亦多殺妻子願從者. 自成乃盡焚輜重，輕騎由鄖、均走河南. 河南大旱，斛谷萬錢，饑民從自成者數萬. 遂自南陽出，攻宜陽，殺知縣唐啟泰. 攻永甯，殺知縣武大烈，戕萬安王采钅輕. 攻偃師，知縣徐日泰罵賊死. 時十三年十二月也.
自成為人高顴深，鴟目曷鼻，聲如豺. 性猜忍，日殺人斮足剖心為戲. 所過，民皆保塢堡不下. 杞縣舉人李信者，逆案中尚書李精白子也，嘗出粟振饑民，民德之曰：「李公子活我. 」會繩伎紅娘子反，擄信，強委身焉. 信逃歸，官以為賊，囚獄中. 紅娘子來救，饑民應之，共出信. 盧氏舉人牛金星磨勘被斥，私入自成軍為主謀，潛歸，事泄坐斬，已，得末減. 二人皆往投自成，自成大喜，改信名曰岩. 金星又薦卜者宋獻策，長三尺餘，上讖記云：「十八子，主神器. 」自成大悅. 岩因說曰：「取天下以人心為本，請勿殺人，收天下心. 」自成從之，屠戮為減. 又散所掠財物振饑民，民受餉者，不辨岩、自成也，雜呼曰：「李公子活我. 」岩復造謠詞曰：「迎闖王，不納糧. 」使兒童歌以相煽，從自成者日眾.
自成初為迎祥裨將，至是勢大盛. 帝以故尚書傅宗龍為陝西總督，使專辦自成，別敕保定總督楊文岳會師. 宗龍馳入關，與巡撫汪喬年調兵，兵已發盡，乃檄河南大將李國奇、賀人龍兵隸部下，亟出關. 文嶽率虎大威軍俱至新蔡，與自成遇. 人龍卒先奔，國奇、大威繼之，宗龍、文嶽以親軍築壘自固. 夜，文嶽兵潰奔陳州，宗龍與賊持數日，食盡，突圍走，被執死. 自成陷葉縣，殺副將劉國能，遂圍左良玉於郾城. 喬年代宗龍總督，出關，次襄城，自成盡銳攻之，喬年與副將李萬慶皆死. 自成劓刖諸生百九十人. 遂乘勝陷南陽、鄧州十四城，再圍開封. 巡撫名衡、總兵陳永福力拒之，射中自成目，砲殪上天龍等，自成益怒.
十五年正月，城半圮，賊用放迸法攻之，鐵騎數千馳噪，伺城頹即擁入城. 城故宋汴都，金人所重築也. 厚數丈，土堅，火外擊，賊騎多殲，自成駭而去. 南陷西華，尋屠陳州，副使關永傑、知州侯君擢皆罵賊死. 歸德、睢州、寧陵、太康數十郡縣，悉殘毀. 商丘知縣梁以樟創死復蘇，全家殲焉. 已，復攻開封，築長圍為持久計. 詔起孫傳庭為總督，釋故尚書侯恂命督師，召左良玉援開封. 良玉至硃仙鎮，大敗，奔襄陽. 諸軍皆屯河北，不敢進. 開封食盡. 山東總兵劉澤清亦奉詔至. 傳庭知開封急，大會諸將西安，亟出關來救. 未至，名衡等議決硃家寨口河灌賊，賊亦決馬家口河欲灌城. 秋九月癸未，天大雨，二口並決，聲如雷，潰北門入，穿東南門出，注渦水. 城中百萬戶皆沒，得脫者惟周王、妃、世子及撫按以下不及二萬人. 賊亦漂沒萬餘，乃拔營西南去.
先是，有馬守應稱老回回、賀一龍稱革裏眼、賀錦稱左金王、劉希堯稱爭世王、藺養成稱亂世王者，皆附自成，時號「革左五營」. 自成乃西迎傳庭兵，遇於南陽，傳庭軍潰走，豫人所謂柿園之敗也. 是時大清兵南侵，京師方告急，朝廷不暇復討賊. 自成乃收群賊，連營五百餘里，再屠南陽，進攻汝寧. 總兵虎大威中砲死，楊文嶽被殺. 自成乃脅崇王由樻使從軍，遂由確山、信陽、泌陽向襄陽. 左良玉望風南走，自成入襄陽. 分徇屬城及德安諸州縣，皆下，再破夷陵、荊門州. 自成自攻荊州，湘陰王儼𨥠遇害，燒獻陵木城，穿毀宮殿.
十六年春陷承天. 將發獻陵，有聲震山谷，懼而止. 帝掠潛山、京山、雲夢、黃陂、孝感等州縣，皆下. 先驅逼漢陽，良玉走九江. 攻鄖陽，撫治都御史徐起元及王光恩力守不下. 光恩，賊反正者也.
自成自號奉天倡義大元帥，號羅汝才代天撫民威德大將軍. 分其眾，曰標營，領兵百隊；曰先、後、左、右營，各領兵三十餘隊. 標營白幟黑纛，自成獨白鬃大纛銀浮屠；左營幟白，右緋，前黑，後黃，纛隨其色. 五營以序直晝夜，次第休息，巡徼嚴密. 逃者謂之落草，磔之. 收男子十五以上、四十以下者為兵. 精兵一人，主芻、掌械、執爨者十人. 軍令不得藏白金，過城邑不得室處，妻子外不得攜他婦人. 寢興悉用單布幕. 綿甲厚百層，矢砲不能入. 一兵倅馬三四匹，冬則以茵褥籍其蹄. 剖人腹為馬槽以飼馬，馬見人，輒鋸牙思噬若虎豹. 軍止，即出較騎射，曰站隊. 夜四鼓，蓐食以聽令. 所過崇岡峻阪，騰馬直上. 水惟憚黃河，若淮、泗、涇、渭，則萬眾翹足馬背，或抱鬣緣尾，呼風而渡，馬蹄所壅閼，水為不流. 臨陣，列馬三萬，名三堵牆. 前者返顧，後者殺之. 戰久不勝，馬兵佯則誘官兵，步卒長槍三萬，擊刺如飛，馬兵回擊，無不大勝. 攻城，迎降者不殺，守一日殺十之三，二日殺十之七，三日屠之. 凡殺人，束屍為燎，謂之打亮. 城將陷，步兵萬人環堞下，馬兵巡徼，無一人得免. 獻忠雖至殘忍，不逮也. 諸營較所獲，馬騾者上賞，弓夭鉛銃者次之，幣帛又次之，珠玉為下.
自成不好酒色，脫粟粗糲，與其下共甘苦. 汝才妻妾數十，被服紈綺，帳下女樂數部，厚自奉養，自成嘗嗤鄙之. 汝才眾數十萬，用山西舉人吉珪為謀主. 自成善攻，汝才善戰，兩人相須若左右手. 自成下宛、葉，克梁、宋，兵強士附，有專制心，顧獨忌汝才. 乃召汝才所善賀一龍宴，縛之，晨以二十騎斬汝才於帳中，悉兼其眾.
火
當世究知，火為電漿，物質第四態也. 又焚物既異，火色光暗亦異也.
李自成
牛金星教以創官爵名號，大行署置. 自成無子，兄子過及妻弟高一功，迭居左右，親信用事. 田見秀、劉宗敏為權將軍，李岩、賀錦、劉希堯等為制將軍，張鼐、黨守素等為威武將軍，谷可成、任維榮等為果毅將軍，凡五營二十二將. 又置上相、左輔、右弼、六政府侍郎、郎中、從事等官. 要地設防禦使，府曰尹，州曰牧，縣曰令. 封崇王由樻襄陽伯、邵陵王在城棗陽伯、保甯王紹圮宣城伯、肅甯王術受順義伯. 以張國紳為上相，牛金星為左輔，來儀為右弼. 國紳，安定人，嘗官參政. 既降，獻文翔鳳妻鄧氏以媚自成. 自成惡其傷同類，殺之，而歸鄧氏於其家. 六政府侍郎則石首喻上猷、江陵蕭應坤、招遠楊永裕、米脂李振聲、江陵鄧岩忠、西安姚錫胤，尋以宣城丘之陶代振聲為兵政府侍郎. 其餘受偽職者甚眾，不具載.
火
生火之先，須備燃料、高溫、氧化劑並化物四者，缺一不可 ，據質量守恆律，所焚之物不泯，蓋行效為分子矣.
李自成
使高一功、馮雄守襄陽，任繼光守荊州，藺養成、牛萬才守夷陵，王文曜守澧州，白旺守安陸，蕭雲林守荊門，謝應龍守漢川，周鳳梧守萬禹州. 於是河南、湖廣、江北諸賊莫不聽命. 自成既殺汝才、一龍，又襲殺養成，奪守應兵，擊殺袁時中於杞縣. 獻忠方據武昌，自成遣使賀，且脅之曰：「老回回已降，曹操輩誅死，行及汝矣. 」獻忠大懼，南入長沙. 當是時，十三家七十二營諸大賊，降死殆盡，惟自成、獻忠存，而自成獨勁，遂自稱曰新順王. 集牛金星等議兵所向. 金星請先取河北，直走京師. 楊永裕請下金陵，斷燕都糧道. 從事顧君恩曰：「金陵居下流，事雖濟，失之緩. 直走京師，不勝，退安所歸，失之急. 關中，大王桑梓邦也，百二山河，得天下三分之二，宜先取之，建立基業. 然後旁略三邊，資其兵力，攻取山西，後向京師，庶幾進戰退守，萬全無失. 」自成從之.
傳庭之敗於柿園而歸陝也，大治兵，制火車二萬輛，募壯士，使白廣恩、高傑將，欲俟賊饑而擊之. 朝議日督戰，不得已出關. 以牛成虎、盧光祖為前鋒，由靈寶入洛. 高傑為是中軍，檄廣恩從新安來會. 河南將陳永福守新灘，四川將秦翼明出商、洛，為掎角. 前鋒敗賊澠池，至寶豐，再拔其城. 次郟. 自成率萬騎還戰，復大敗，幾被擒. 會天大雨，道濘，糧車不進. 自成遣輕騎出汝州，要截糧道. 傳庭乃分軍三，令廣恩從大道，令高傑親隨從間道，迎糧，令永福守營. 傳庭既行，永福兵亦爭發，不可禁，遂為賊所躡. 至南陽，傳庭還戰，賊陣五重，官軍克其三. 已而稍卻，火車奔，騎兵亦大奔. 賊縱鐵騎踐之，傳庭大敗. 自成空壁追，一日夜逾四百里，官軍死者四萬余人，失兵器輜重數十萬. 傳庭奔河北，轉趨潼關，氣敗沮不復振.
冬十月，自成陷潼關，傳庭死，遂連破華陰、渭南、華、商、臨潼. 進攻西安，守將王根子開東門納賊. 自成執秦王存樞以為權將軍，永壽王誼曈為制將軍. 巡撫馮師孔以下死者十余人，布政使陸之祺等俱降. 自成大掠三日，下令禁止. 改西安曰長安，稱西京. 賜顧君恩女樂一部，賞入關策也. 大發民，修長安城，開馳道. 自成每三日親赴教場校射，百姓望見黃龍纛，咸伏地呼萬歲. 諸將白廣恩、高汝利、左光先、梁甫先行後皆降. 陳永福以先射中自成目，保山巔不敢下，自成折箭為誓，招之，亦降. 惟高傑以竊自成妻走延安，為李過所追，折而東，渡宜川，絕蒲津以守.
自成兵所至風靡，乃詣米脂祭墓. 向為軍所發，焚棄遺骴，築土封之. 求其宗人，贈金封爵以去. 改延安府曰天保府，米脂曰天保縣，清澗曰天波府. 鳳翔不下，屠之. 始，自成入陝西，自謂故鄉，毋有侵暴，未一月抄掠如故. 又以士大夫必不附己，悉索諸薦紳，搒掠征其金，死者瘞一穴. 榆林故死守，李過等不能克，自成大發兵攻陷之. 副使都任，總兵王世國、尤世威等，俱不屈死. 乘勝取寧夏，屠慶陽，執韓王亶脊. 移攻蘭州，甘肅巡撫林日端等亦死. 進陷西寧，於是肅州、山丹、永昌、鎮番、莊浪皆降，陝西地悉歸自成. 又遣賊渡河，陷平陽，殺宗室三百餘人. 高傑奔澤州. 詔以余應桂總督三邊，收邊兵剿賊，然全陝已沒，應桂不能進.
十七年正月庚寅朔，自成稱王于西安，僭國號曰大順，改元永昌，改名自晟. 追尊其曾祖以下，加諡號，以李繼遷為太祖. 設天佑殿大學士，以牛金星為之. 增置六政府尚書，設弘文館、文諭院、諫議、直指使、從政、統會、尚契司、驗馬寺、知政使、書寫房等官. 以乾州宋企郊為吏政尚書、平湖陸之祺為戶政尚書、真甯鞏焴為禮政尚書、歸安張嶙然為兵政尚書. 復五等爵，大封功臣，侯劉宗敏以下九人，伯劉體純以下七十二人，子三十人，男五十五人. 定軍制. 有一馬儳行列者斬之，馬騰入田苗者斬之. 籍步兵四十萬、馬兵六十萬. 兵政侍郎楊王休為都肄，出橫門，至渭橋，金鼓動地. 令弘文館學士李化鱗等草檄馳諭遠近，指斥乘輿. 是日，大風霾，黃霧四塞. 事聞，帝大驚，召廷臣議. 大學士李建泰請督師，帝許之.
時山西自平陽陷，河津、稷山、滎河皆陷，他府縣多望風送款. 二月，自成渡河，破汾州，徇河曲、靜樂，攻太原，執晉王求桂，巡撫蔡懋德死之. 北徇忻、代，甯武總兵周遇吉戰死. 自成先遣遊兵入故關，掠大名、真定而北. 身率眾賊並邊東犯，陷大同，巡撫衛景瑗、總兵硃三樂死. 自成殺代王傳齊，代籓宗室殆盡. 犯宣府，總兵姜環迎降，巡撫硃之馮死. 遂犯陽和，由柳溝逼居庸，總兵官唐通、太監杜之秩迎降.
三月十三日，焚昌平，總兵官李守鑅死. 始，賊欲偵京師虛實，往往陰遣人輦重貨，賈販都市，又令充部院諸掾吏，探刺機密. 朝廷有謀議，數千里立馳報. 及抵昌平，兵部發騎探賊，賊輒勾之降，無一還者. 賊游騎至平則門，京師猶不知也. 十七日，帝召問群臣，莫對，有泣者. 俄頃賊環攻九門，門外先設三大營，悉降賊. 京師久乏餉，乘陴者少，益以內侍. 內侍專守城事，百司不敢問.
十八日，賊攻益急，自成駐彰義門外，遣降賊太監杜勳縋入見帝，求禪位. 帝怒，叱之下，詔親征. 日暝，太監曹化淳啟彰義門，賊盡入. 帝出宮，登煤山，望烽火徹天，歎息曰：「苦我民耳. 」徘徊久之，歸乾清宮，令送太子及永王、定王于戚臣周奎、田弘遇第，劍擊長公主，趣皇后自盡. 十九日丁未，天未明，皇城不守，嗚鐘集百官，無至者. 乃復登煤山，書衣襟為遺詔，以帛自縊於山亭，帝遂崩. 太監王承恩縊於側.
自成毰笠縹衣，乘烏駁馬，入承天門. 偽丞相牛金星，尚書宋企郊、喻上猷，侍郎黎志升、張嶙然等騎而從. 登皇極殿，據御座，下令大索帝后，期百官三日朝見. 文臣自范景文、勳戚自劉文炳以下，殉節者四十餘人. 宮女魏氏投河，從者二百餘人. 象房象皆哀吼流淚. 太子投周奎家，不得入，二王亦不能匿，先後擁至，皆不屈，自成羈之宮中. 長公主絕而復蘇，舁至，令賊劉宗敏療治.
已，乃知帝后崩，自成命以宮扉載出，盛柳棺，置東華門外，百姓過者皆掩泣. 越三日己酉，味爽，成國公硃純臣、大學士魏藻德率文武百官入賀，皆素服坐殿前. 自成不出，群賊爭戲侮，為椎背、脫帽，或舉足加頸，相笑樂，百官懾伏不敢動. 太監王德化叱諸臣曰：「國亡君喪，若曹不思殯先帝，乃在此耶！」因哭，內侍數十人皆哭，藻德等亦哭. 顧君恩以告自成，改殮帝后，用兗冕禕翟，加葦廠雲. 大學士陳演勸進，不許. 封太子為宋王. 放刑部、錦衣衛系囚.
自成自居西安，建置官吏，至是益盡改官制. 六部曰六政府，司官曰從事，六科曰諫議，十三道曰直指使，翰林院曰弘文館，太僕寺曰驗馬寺，巡撫曰節度使，兵備曰防禦使，知府州縣曰尹、曰牧、曰令. 召見朝官，自成南響坐，金星、宗敏、企郊等左右雜坐，以次呼名，分三等授職. 自四品以下少詹事梁紹陽、楊觀光等無不汙偽命，三品以上獨用故侍郎侯恂. 其餘勳戚、文武諸臣奎、純臣、演、藻德等共八百餘人，送宗敏等營中，拷掠責賕賂，至灼肉折脛，備諸慘毒. 藻德遇馬世奇家人，泣曰：「吾不能為若主，今求死不得. 」賊又編排甲，令五家養一賊，大縱淫掠，民不勝毒，縊死相望. 征諸勳戚大臣金，金足輒殺之. 焚太廟神主，遷太祖主于帝王廟.
時賊黨已陷保定，李建泰降，畿內府縣悉附. 山東、河南遍設官吏，所至無違者. 及淮，巡撫路振飛發兵拒之，乃去. 自成謂真得天命，金星率賊眾三表勸進，乃從之，令撰登極儀，諏吉日. 及自成升御座，忽見白衣人長數丈，手劍怒視，座下龍爪鬣俱動，自成恐，亟下. 鑄金璽及永昌錢，皆不就. 聞山海關總兵吳三桂兵起，乃謀歸陝西.
初，三桂奉詔入援，至山海關，京師陷，猶豫不進. 自成劫其父襄，作書招之，三桂欲降. 至灤州，聞愛姬陳沅被劉宗敏掠去，憤甚，疾歸山海，襲破賊將. 自成怒，親部賊十余萬，執吳襄於軍，東攻山海關，以別將從一片石越關外. 三桂懼，乞降於清. 四月二十二日，自成兵二十萬，陣於關內，自北山亙海. 清兵對賊置陣，三桂居右翼末，悉銳卒搏戰，殺賊數千人，賊亦力鬥，圍開復合. 戰良久，清兵從三桂陣右突出，沖賊中堅，萬馬奔躍，飛矢雨墮，天大風，沙石飛走，擊賊如雹. 自成方挾太子登高岡觀戰，知為清兵，急策馬下岡走. 清兵追奔四十里，賊眾大潰，自相踐踏死者無算，僵屍遍野，溝水盡赤. 自成奔永平，清兵逐之. 三桂先驅至永平，自成殺吳襄，奔還京師.
時牛金星居守，諸降人往謁，執門生禮甚恭. 金星曰：「訛言方起，諸君宜簡出. 」由是降者始懼，多竄伏矣. 自成至，悉鎔所拷索金及宮中帑藏、器皿，鑄為餅，每餅千金，約數萬餅，騾車載歸西安. 二十九日丙戌僭帝號于武英殿，追尊七代皆為帝后，立妻高氏為皇后. 自成被冠冕，列仗受朝. 金星代行郊天禮. 是夕焚宮殿及九門城樓. 詰旦，挾太子、二王西走，而使偽將軍左光先、谷可成殿.
五月二日，清兵入京師，下令安輯百姓，為帝后發喪，議諡號，遣將偕三桂追自成. 時福王已監國南京，大學士史可法督師討賊. 自成至定州，清兵追之，與戰，斬谷可成，左光先傷足，賊負而逃. 自成西走真定，益發眾來攻，清兵復擊之. 自成中流矢創甚，西逾故關，入山西. 會清兵東返，自成乃鳩合潰散，走平陽.
李岩者，故勸自成以不殺收人心者也. 及陷京師，保護懿安皇后令自盡. 又獨于士大夫無所拷掠，金星等大忌之. 定州之敗，河南州縣多反正，自成召諸將議，岩請率兵往. 金星陰告自成曰：「岩雄武有大略，非能久下人者. 河南，岩故鄉，假以大兵，必不可制. 十八子之讖，得非岩乎？」因譖其欲反. 自成令金星與岩飲，殺之，賊眾俱解體.
尿素
尿素，正名碳醯二胺，一云脲，官品也，式CON2H4、(NH2)2CO、CN2H4O. 重六十，合碳、氮、氧、氫而成，乃一白色晶體，或粉狀，有毒. 出獸朊之代謝，可為氮肥.
李自成
自成歸西安，復遣賊陷漢中，降總兵趙光遠，進略保寧. 時獻忠以兵拒之，乃還. 八月建祖禰廟成，將往祀，忽寒栗不能就禮. 自成始以岩言，謬為仁義，及岩死，又屢敗，復強很自用，偽尚書張第元、耿始然皆以小忤死. 制銅鏌，官吏坐賕，即鏌斬. 民盜一雞者死. 西人大懼.
尿素
昔人未能合成之，而尿素者，有機化合物也. 遂斷曰，凡人創之化合物，皆無機. 然德人維勒，竟以氰酸鉀共硫酸銨而得尿素. 於是，不復稱合成化合物稱曰無機.
九野
《呂》曰：「天分九野」 ，九野者，始見于《易》，蓋星辰之九域也，故審天象，得二十八宿為參物.
中央曰鈞天，三宿，曰：角、亢、氐；
東北曰變天，三宿，曰：箕、斗、牽牛；
北方曰玄天，四宿，曰：須女、虛、危、營室；
西北曰幽天，三宿，曰：東壁、奎、婁；
西方曰顥天，三宿，曰：胃，昴，畢；
西南曰朱天，三宿，曰：觜巂、參、東井；
南方曰炎天，三宿，曰：輿鬼、柳、七星；
福爾摩斯
《福爾摩斯探案》，十九世紀之英國小說也，柯南·道爾爵士所作.
九野
東南曰陽天，三宿，曰：張、翼、 軫.
福爾摩斯
一八八七年，始刊首冊，書名《血字之研究》. 越四年，《波希米亞醜聞》付梓，始名世. 迄一九二七年，計刊長篇四部、短篇五十六章. 所言之事，庶幾皆在英王維多利亞、愛德華七世兩代，蓋一八八零年至一九一四年也. 其情多由福氏之友華生醫師所記述. 蓋華生與福氏同住，居倫敦貝克街二二一號乙，並肩作戰，幾貫始終.
以偵探小說言，雖非首部，實最知名，以至《健力士世界紀錄大全》亦載︰「諸電影人物，以福爾摩斯之刻畫最深」. 職是之故，世人或以為真有其人. 英人以之為傲，百餘年間，其事屢見改編，舞台劇、廣播劇、電視劇、電影、電子遊戲等皆有.
要角
分類:英國小說
艾滋病
縮圖|成人艾滋病感染率 艾滋病，一譯愛滋病，學名曰後天免疫缺乏症候群，當世之惡疾也. 一九八一年，初現於美利堅，藥石無醫，民眾惶懼. 後可以藥緩疾. 雖然，痊愈之法猶未得. 艾滋病源於非洲，以故疫情尤重，今此疾已遍佈寰宇.
病理
縮圖|人類免疫缺陷病毒 此人類免疫缺陷病毒，侵人內景，摧免疫系，罹者易病，體氣愈凶，經年而殞. 此單鏈核糖核酸病毒也，易突變，故疫苗之功甚微. 且疫苗之御疾也，多賴免疫，而今為病毒折損，故所難施. 或以數藥診治，益乎緩紓，謂之雞尾酒療法.
所以染患者有三：一曰母嬰，母染疾，殃及其子，蓋分娩為傷，病血相侵也，剖腹產可以避之；二曰血液，指以毒血染於皮肉之內，經由沽血、針刺、吸毒、醫療事故，罕見於刺青、共用剔具；三曰交合，若牉合、男風皆可，當世病患，率緣乎是，而安全套可免之.
中土疫情
縮圖|中土染疾者分佈圖 一九八五年六月，艾滋病見中土，為阿根廷遊人，不治身亡. 逾數年，有吸毒者染於滇. 初，其病多見於海國，時人舶來是畏，中共遂倡建「中國血液長城」，抵斥洋血，以佑國民. 是以鬻血之風遂起，蓬門黔首爭相鬻血謀富. 致針砭連用，染患無數. 而河南尤眾，乃有艾滋縣、艾滋村矣. 至千禧年，鬻血之勢得克，改制無償捐血. 今中土染疾者千一，計百萬眾. 多緣雲雨罹疾，而男男交歡尤甚.
秋田縣
它典
分類:東北地方區劃‎
左氏春秋
《左氏春秋》，別名《春秋左氏傳》. 傳魯太史左丘明所作，故曰左氏. 左丘明者，魯君子也，孔子友之. 或曰長於孔子，以故孔子嘗引其言以自見. 丘明又作《國語》.
綜述
孔子作《春秋》，以記事為條貫，以大義微言為經緯. 然《春秋》文簡，記何年何月何人何事而已，微言而不佐以實事，則言不具，義不顯，孔子既沒. 丘明懼弟子各執其辭，曲孔子之意，故撰春秋十二君、二百四十年之史事，綜諸侯之籍典，以為《左氏春秋》. 至戰國，《左氏》流布天下，虞卿、韓非、荀子皆嘗稱之，而直名之以「春秋」. 秦燔書，以諸侯國史遭燬，賴魯中儒生壁藏之，得存至漢世. 漢興，稍稍而出，長沙傅賈誼、東平侯張蒼皆習之，誼亦嘗為之訓诂. 又河間獻王好古文，河間國亦嘗立《左氏》博士焉.
至魯恭王發孔子宅，破壁得《左氏》古文簡本，帝使藏于長安秘閣，常人不得見. 武帝尊儒術，好《公羊春秋》，故漢之春秋博士，唯立公羊氏，左氏、榖梁氏皆不得立，私傳民間.
歆佐王莽，始立古文經，黜今文經，左氏與《古文尚書》、《周官》並得立. 莽好古道，故終莽之世，古文學大盛.
漢中興，復立今文，罷古文. 然左氏傳習已盛，至不可制. 故東京之世，服虔、賈逵、馬融等皆好左氏，虔作《左氏傳解誼》、逵作《春秋左氏傳解詁》.
晉征南將軍杜預，號「左傳癖」，積數十年之功，成《春秋經傳集解》. 由是左氏盛於六朝，而公羊、榖梁俱微焉.
唐興，孔穎達因杜書，成《春秋正義》，以為大經，列於《五經正義》，流布天下，至於日本、朝鮮.
宋因唐制，亦以左傳為大經，而呂祖謙好之，為作《東萊博議》，節選左傳之言，以為作文之資.
左氏之盛，至於元、明亦不廢焉.
清盛考據，注左傳者十餘家，以洪亮吉《春秋左傳詁》為特. 近世，則以楊伯駿《春秋左傳注》為宗.
左氏為文，富於詞藻，詳於史事，長於敘事，善述征戰、會盟之事. 其間國君、大夫應對之辭、交接之令，熠熠然也. 誠中華千年之要籍、文學之津渡、史學之開祖，雖史遷之材，亦不能過焉. 是故歷經千載，人尤寶愛之，論述、注疏之文往往而出，入於教本，習於學堂，雖聖人復出，不能廢也.
左傳別號「相斫書」，以其長於敘征戰之事也. 又有「隱公左傳」之稱，以其卷帙浩繁，人方讀隱公便已昏昏然而欲眠也，故有是名.
跨太平洋計政合縱之約
汶、智、紐、星、澳、馬、秘、越、美九國交，爲跨太平洋計政合縱，以西曆二〇一〇年告行締約. 夫約其旨，俾亞太自由生業也.
合縱
西曆二〇〇二年，其約始爲醞釀. 越三載，汶萊、智利、新西蘭、新加坡四國以五月廿八日約合，又與澳、馬、秘、越、美五邦相商. 美國既與，而斯盟愈執宇內財布利通有無之要. 是謂跨太平洋計政合縱. 一〇年十一月，亞太食貨合會諸國主、重臣相會. 十四日，會行終. 美總統奧巴馬建案，謂夫合縱之約，將以翌年峰會張其綱. 當會九國壹與之. 方其時，美國亦屢洽東南亞之盟諸邦. 自一三年三月會商其約，八月乃止. 一六年二月四日，合縱諸國調印定約. 在盟者，前文九國及墨、加、日. 次年一月廿三日，美國背盟.
評議
200px|縮圖|右|[[二〇一五年|一五年，美京民蜂起示威，反夫合縱之約]] 赤松健以合約約束於版權，憂而曰：「夫約若定，則再創作者，或爲不法矣. 」赤松氏，東島漫畫家也. 一二年五月，法學者三十人連署而貶責曰：「偏頗矣，封閉矣，合約之商議也. 」 懷登榮，美議事閣官. 懷登氏指曰：「國會議員不知其詳者也多矣. 富商大賈反受延請，與熟計議. 」
噓噏
噓噏，今謂，一説，生物之一理也，即引氣入肺以敦與內氣之易也. 而入氧氣與出二氧化碳之跡，謂呼吸作用. 據葛洪載：「胎息者能不以口鼻嘘噏，如在胎之中. 」，故胎不能自息，須賴母之副與臍帶所輸之帶氧血以息.
密西西比州
密西西比州者，美國一州也. 地處美國東南，首府傑克遜. 地方圓十二萬五千五百四十六平方公里，民有二百七十餘萬. 多黑人.
美濃市
美濃市屬日本岐阜縣.
沿革
昭和廿九年，武儀郡：美濃町、洲原村、下牧村、上牧村、大矢田村、藍見村、中有知村合而爲.
地理
東南西三部，關市是接. 至於北，則郡上市.
它典
分類:中部地方區劃
金鐵霖
金鐵霖，滿族人，生於黑龍江省哈爾濱. 聲樂教育大家也，嘗主持中國音樂學院，桃李滿天下，又有伯樂之才，李穀一、張也、李丹陽、閻維文、呂繼宏、戴玉强、祖海、朱之文、黎明、李嘉欣，皆其門生. 西曆二〇二二年十一月，駕鶴北京，年八十三.
光鹵石
光鹵石者，蓋氯化物之一種也. 其為復鹽，蓋氯化鎂與氯化鉀之六水合物也. 其晶體結構為斜方晶系，其色多赤，蓋雜氧化鐵於其中也. 密度為一點六克每立方釐米，摩氏硬度為二至三，易溶於水，味苦而澀. 其可潮解. 中國之柴達木盆地富之. 光鹵石可為鉀肥，亦可用於焊接助熔之途，復可用以冶鎂.
影戲
影戲，一藝術體，據始於周，一説或始於秦始皇時. 影戲有三：手影戲、紙影戲及皮影戲. 西方影戲始於一八八八年.
光鹵石
分類:礦冶
時外增工
蓋工制既定而民羣工作，而自工時之外，又延時為工，則謂之時外增工.
自寰宇而觀之，夫時外增工者，東亞尤盛. 至於中邦，勞動法曰「日作不逾八時，而週作不逾卌四時」，然赴工者常苦增工，科技公司為尤. 昔有五八同城者，興九九六之工制，而一呼眾應，官府雖禁而不得，故民多怨憤.
我儕之去惡
《我儕之去惡》，臺灣電視劇也；家中票房亞洲、臺灣公共電視臺共作. 賈靜雯、溫昇豪、吳慷仁、周采詩、林予晞、施名帥、洪都拉斯、陳妤、曾沛慈、林哲熹、于卉喬、檢場、謝瓊煖主演.
分類:公視電視劇
痞子英雄
分類:公視電視劇 分類:犯罪
桓武天皇
桓武帝、日本根子皇統彌照天皇諱山部. 光仁天皇子也. 母天高知日之子姬尊 ，百濟人也. 寶龜二年，拜中務卿. 四年，受冊爲皇太子. 天應元年三月辛卯，太子受禪即天皇位. 己亥，遣使如伊勢神宮，告即位. 十二月，太上天皇崩，帝哀毀累日. 辛亥，敕延服喪爲一年. 天應二年春正月，因幡守冰上川繼反. 丁酉，獲川繼，流之伊豆. 秋七月丙午，大赦. 己巳，改元延曆. 延曆二年夏四月甲子，立夫人藤原氏爲皇后. 六月辛亥，敕坂東八國練兵備夷. 乙卯，禁私立寺. 秋七月甲午，以藤原繩繼爲大納言，大伴家持爲中納言. 十二月戊申，巨室以宅取質，氓亡於野. 帝禁之. 三年春二月己丑，以大伴家持爲征東將軍. 夏四月癸未，命藤原小黑麻呂等，勘山背國乙訓郡長岡村地，議遷都. 六月己酉，命藤原繩繼等爲造長岡宮使，營宮室焉. 十一月戊申，帝幸長岡宮. 四年，立皇子安殿爲皇太子. 十三年，從和氣清麻呂之議，遷都平安. 十一月丁丑，改山背國爲山城國. 改古津爲大津. 十五年冬十一月乙未，帝以民間私鑄滋生，錢賤不堪用，詔製隆平永寶錢. 十六年，以坂上田村麻呂爲征夷大將軍. 置副將軍丞之. 十九年秋七月己未，追封早良親王爲崇道天皇. 二十三年，遣僧最澄、空海使唐. 延曆二十五年春三月十七，帝崩. 壽七十. 四月庚子，葬柏原山陵. 大同元年冬十月庚午，改葬柏原陵.
妻子
等.
岩手縣
岩手縣，在日本本州. 治在盛岡市. 古屬陸奧國.
它典
分類:東北地方區劃‎
健力士世界紀錄大全
《健力士世界紀錄大全》，一九五五年始刊. 每歲更新，羅列舉世之最，蓋世人諸行，以至自然之極，無所不納. 版權書籍，其最暢銷. 二零一七年，第六十三版，刊行百國，語文凡二十三種. 其特許經營者，非惟書刊，亦及電視節目、博物館. 世人爭為創舉，以納其中. 是以書商亦廣顧裁判，遍及寰宇，以定準則，並判真偽.
美濃加茂市
美濃加茂市屬日本岐阜縣.
沿革
昭和廿九年四月一日，加茂郡：太田町、古井町、山之上村、蜂屋村、加茂野村、伊深村、下米田村、三和村之一部、和知村之一部合而爲.
地理
東靠加茂郡川邊町、同郡八百津町、可兒郡御嵩町，南臨可兒市、加茂郡坂祝町，西伴關市、加茂郡富加町，北接加茂郡七宗町.
它典
分類:中部地方區劃
陶淡
有祠立於長沙陶公庙，千年以來，香火旺盛.
據
《晉書·陶淡傳》
資政新篇
《資政新篇》，洪仁玕所著也. 洪氏嘗至香港，聞泰西事於教士，既歸天京，書《資政新篇》而獻天父. 是書之旨，蓋法泰西資本主義者也.
耶何耶大
縮圖|右|耶何耶大 耶何耶大，猶大大祭司. 歷約蘭、亞哈謝、亞她利雅、約阿施諸王時. 耶何耶大娶約蘭王之女約示巴為妻. 時，亞她利雅見子亞哈謝王被誅，乃除諸孫，自立為王. 時亞哈謝王幼子約阿施尚為嬰，為約示巴藏之，凡六年. 至第七年，耶何耶大得利未人、迦利侍衛和走差之眾酋長，及猶大諸族酋，即將約阿施帶出，遂立為王. 耶何耶大即令將亞她利雅帶出聖殿，誅之.
關市
關市屬日本岐阜縣.
耶何耶大
後，耶何耶大復耶和華之崇，並令王與民同耶和華約之，使其為耶和華之民. 則民壞巴力殿，毀其壇，碎其像，殺巴力之祭司. 耶何耶大又設監督以掌聖殿. 耶何耶大在時，約阿施王於其教下，嘗行耶和華視為善之事. 耶何耶大與並力修葺聖殿，增聖殿所需之器. 耶何耶大薨，年一百三十. 耶何耶大素有功，故與列王共葬. 然其卒，謂王之善則隨逝. 約阿施王從猶大諸酋之言，漸棄耶和華. 後耶何耶大之子撒迦利亞責民謂上帝不忠，約阿施王竟殺之.
關市
沿革
昭和廿五年，武儀郡關町倂加茂郡田原村，而爲関市. 廿六年，倂武儀郡下有知村. 廿九年，倂武儀郡富野村. 卅年，倂武儀郡小金田村. 卅一年，倂武儀郡南武藝村之一部.
耶何耶大
分類:猶大王國列傳
關市
沿革
平成十七年，倂武儀郡：武藝川町、洞戶村、板取村、武儀町、上之保村. 而武儀郡廢.
地理
東靠加茂郡七宗町、美濃加茂市、加茂郡富加町、同郡坂祝町，南臨各務原市，西伴岐阜市、山縣市、本巢市，北接福井縣大野市、郡上市、美濃市、下呂市.
它典
分類:中部地方區劃
公鑰傳密術
夫公鑰傳密術，今人所以傳密訊也.
賈大山
賈大山者，中國之文人也. 西元一九四二年生，河北正定人. 幼能詩書，官至正定文化局長. 著論頗豐，小說、散文皆有建樹. 九七年，罹癌而逝. 習近平撰文悼之.
萬國首都全覽
茲列諸國首都.
匈牙利十月起義
公曆一九四九年，匈牙利人民共和國立. 其時，匈牙利勞動人民黨黨魁拉克西，欲行蘇聯之道，不顧本國之實. 復行獨裁、崇拜主君. 是以匈牙利國人多惡之.
一九五三年三月，斯大林崩. 其時，匈牙利之部長議會主席納吉，欲行改革. 然蘇聯阻之. 新政僅行二十二月矣. 嗣後，民心思變，輿論亦然.
一九五六年十月二十三日，匈牙利有大學生於國都示威. 午，內務部長以電臺諭禁之. 此後，復解其禁. 以是大學生多蔑之. 午後，復有大學生萬餘，結伴而行，高呼曰：「若為匈牙利國人，則與吾等同行！」或曰：「誅拉克西！」或：「逐蘇俄！」，不一而足. 多有所隨. 然匈牙利勞動人民黨黨魁格羅甚惡之，以大學生為匪賊. 是以眾人皆怒，毀斯大林像，攻電臺大樓.
朝廷大驚，遂連夜召集群臣，稍行人事之調整. 後，格羅籲請蘇聯遣兵平其暴亂. 時內閣諸臣，皆許之. 二十四日午後，蘇聯遣大軍入匈牙利界.
其時，民愈憤，亦多有軍士倒戈，是故民多持兵器. 二十五日，布達佩斯有民與蘇軍持械對射，並焚蘇聯之戰車一乘. 蘇軍亦大開殺戒，屠七十餘人.
當是時，匈牙利民皆大憤. 全國之為工者皆欲行罷工之事. 時有槍砲之聲出於布達佩斯. 人皆惡共產黨，多有退黨之事. 其後，納吉遂使蘇聯與匈牙利行談判.
逸符
逸符若見於程式，則其後字符皆失原義，當以新義解.